Bibl/Lizer S. Jakez - Wikimammenn\nBibl/Lizer S. Jakez\nL. Prud’homme, 1866 (Levr kentañ Eil levr, p. 650-654)\n◄ Lizer d’ann Hébréed. Lizer S. Jakez. Lizer 1. S. Per. ►\nSANT JAKEZ ABOSTOL\n1. Jakez, servicher Doué hag hon Aotrou Jézuz-Krist, d’ann daouzék vreûriez a zô skiñet, salud.\n2. Va breûdeûr, likid hoc’h holl lévénez enn holl c’hlac’hariou a c’hoarvez gan-é-hoc’h ;\n3. O c’houzout pénaoz arnod hô feiz a zigas ann habaskded.\n4. Hôgen ann habaskded a dlé béza klôk enn hé ôberiou, évit ma viot hoc’h-unan klôk ha dinam, ha na ziouérot nétrâ.\n5. Ma éz eûz hini ac’hanoc’h hag a ziouerfé furnez, goulennet digan̄d Doué, péhini a rô d’ann holl gan̄t largen̄tez, hag hép rébech : hag é vézô rôed d’ézhan̄.\n6. Goulennet gant feiz, héb arvar é-béd : râk néb a zô arvaruz, a zô hén̄vel out koumm ar môr, péhini a zô kéflusket ha feltret gan̄d ann avel.\n7. Na vennet kéd éta en défé ann dén-zé eunn dra digan̄d ann Aotrou.\n8. Néb a zô daou-blég a spéred, a zô kildrô enn hé holl hen̄chou.\n9. Ar breûr a zô enn eur stad izel, ra en em veûlô enn hé uc’helded ;\n10. Hôgen ann hini pinvidik enn hé izelded ; râg ével bleûen ar géot é tréménô.\n11. Râk mar sâv ann héol gan̄t grouez, ar géot a zec’h, hé vleûen a gouéz, hag hé gaerded a zô kollet : ével-sé ann dén pinvidik a vézô gwévet enn hé hen̄chou.\n12. Euruz ann hini a c’houzan̄v ann heskinou ; râk pa vézô bét arnodet, é vézô rôed d’ézhan̄ ar gurunen a vuez, en deûz diouganet Doué d’ar ré a gâr anézhan̄.\n13. Na lavaret dén, pa vézô temptet, pénaoz eo temptet gan̄d Doué : râk Doué na hell két tempti évid ann drouk, ha na dempt dén.\n14. Hôgen pép-hini a zô temptet gan̄d hé wall-ioul hé-unan a zeû d’hé gâs ha d’hé zidenna.\n15. Ha neûzé ar gwall-ioul, pa é deûz en̄géhen̄tet, a c’hân ar péc’hed : hag ar péc’hed pa eo kaset-da-benn, a c’hân ar marô.\n16. Na faziit kéd éta, va breûdeûr kér.\n17. Pép grâs c’houék, pe pép rô klôk a zeû eûz ann néac’h, hag a ziskenn eûz a Dâd ar goulaou, é péhini n’eûz kemm é-béd, na skeûd é distrô é-béd.\n18. Hén̄ eo en deûz hor c’hrouet hervez hé ioul dré c’hér ar wirionez, évit ma vijemp ével ar frouez-ken̄ta eûz hé grouadurien.\n19. Ével-sé, va breûdeûr kér, ra vézô pép-hini ac’hanoc’h téar da zélaoui, ha diek da gomza, diek da vuanékaat.\n20. Râk buanégez ann dén na zéven két gwirionez Doué.\n21. Dré-zé goudé béza pelléet péb hudurnez, hag ann holl zrougiez, digemerit gan̄t kun̄vélez ar gér a zô bét emboudet enn-hoc’h, hag a hell savétei hoc’h énéou.\n22. Mirid ar gér, ha n’hé zelaouit két hép-kén, oc’h en ém douella hoc’h-unan.\n23. Râg néb a zélaou ar gér héb hé virout, a zô hén̄vel oud eunn dén péhini a zell oud hé zremm hé-unan enn eur mellézour :\n24. Râg goudé béza sellet out-han̄ hé-unan, éz a-kuît, hag é an̄kounac’ha râk-tâl pétrâ é oa.\n25. Hôgen ann hini a zellô-pîz out lézen klôk ar fran̄kiz, hag a gen̄dalc’hô enn-hi, hen-nez péhini na zélaou két hép-kén évid an̄kounac’haat râk-tâl, hôgen a ra ar péz a glev, hen-nez a vézô euruz enn hé ôber.\n26. Ma vénn eur ré é vé eunn dén a zoujan̄s Doué, hép derc’hel hé déôd, hôgen ô touella he galoun hé-unan ; hé gréden a zô didalvez.\n27. Ar gréden c’hlân ha dinam dirâk Doué hon Tâd eo hou-man̄ : Emwélout ann emzivaded hag ann in̄tan̄vézed enn hô glac’har, hag en em viroud dinam eûz a 'zrougiez ar bed-man̄.\n1. Ya breûdeûr, n’hô pézet kéd a feiz é gloar hon Aotrou Jézuz-Krist gan̄t kemm évid ann dûd.\n2. Râk mar teû enn hô strollad eunn dén gand eur walen aour ha diḻad kaer, ha mar teû ivé eur paour gan̄d diḻad fall ;\n3. Hag ô selloud oud ann hini a zô gwisket gan̄d diḻad kaer, ma livirid d’ézhan̄ : Azez aman̄, té, el léac’h mâd ; ha ma livirid d’ar paour : Choum aman̄ enn da zâ, té, pé azez war skabel va zreid :\n4. Ha na gemmit-ho két enn-hôc’h hoc’h-unan, ha na varnit-hu két gan̄t gwall vénosiou ?\n5. Sélaouit, va breûdeûr kér, ha n’en deûz két Doué dilennet ar ré a zô paour er béd-man̄, évit béza pinvidik er feiz, hag héred ar rouan̄télez, en deûz diouganet Doué d’ar ré a gâr anézhan̄ ?\n6. Hôgen c’houi a vézéka ar paour. Ha né kéd ar ré binvidik a vâc’h ac’hanoc’h gan̄d hô galloud, hag a gâs ac’hanoc’h dirâg ar varnerien ?\n7. Ha né kéd hî a zrouk-prézeg gan̄d ann hanô mâd eûz a béhini eo tennet hoc’h hini ?\n8. Mar peûr-zalc’hit al lézen a roué-man̄, hervez ar Skritur : Karoud a rî da nésa ével d-od da unan, é réot mâd ;\n9. Hôgen ma rît kemm ouc’h ann dûd, é rîd eur péc’hed, hag oc’h tamallet gan̄d al lézen, ével torrerien.\n10. Râk piou-bennâg en dévézô miret al lézen holl, hag en dévézô hé zorret enn eul lôden, a zô tamalluz enn-hô holl.\n11. Râg ann hini en deûz lavaret : Na gouézi kéd enn avoultriez, én deûz lavaret ivé : Na lazi két. Ma na gouézez kéd enn avoultriez, hôgen ma lazez, é torrez al lézen.\n12. Komzit ével-sé, ha grît ével-sé, pa dléit béza barnet hervez lézen ar fran̄kiz.\n13. Râk nep n’en dévézô két bét a drugarez, a vézô barnet hép trugarez : râg ann drugarez a zavô dreist ar varn.\n14. Va breûdeûr, pétrâ a dalvézô da eur ré lavarout en deûz ar feiz, ma n’en deûz kéd ann ôberiou ? Hag ar feiz a hellô hé zavétei ?\n15. Mar d-éma unan eûz hô preûdeûr pé eûz hô c’hoarézed enn-noaz, ha ma tiouéron̄t hô boéd pemdéziek,\n16. Ha ma lavar unan ac’hanoc’h d’ézhô : Id é péoc’h, tommit ha debrit, hép rei d’ézho ar péz a zô réd évid hô c’horf, pétrâ a dalvézô d’ézhô ?\n17. Ével-sé ivé ar feiz, ma n’en deûz kéd a ôberiou, a zô marô enn-han̄ hé-unan.\n18. Hôgen eur ré a lavarô : Té éc’h eûz ar feiz, ha mé em eûz ann ôberiou : diskouéz d’in da feiz héb ôberiou, ha mé a ziskouézô d’id va feiz gan̄t va ôberiou.\n19. Té a gréd pénaoz n’eûz néméd eunn Doué : ervâd a réz ; ann diaoulou ivé a gréd hag a grén.\n20. Hôgen ha té a fell d’îd gouzout, ô dén gwân, pénaoz ar feiz héb ann ôberiou a zô marô ?\n21. Abraham hon Tâd, ha na oé két san̄télet dré hé ôberiou, pa ginnigaz hé vâb Izaak war ann aoter ?\n22. Ha na wélez-té két pénaoz ar feiz a oa unanet gan̄d hé ôberiou, ha pénaoz hé feiz a oé klôkéet gan̄d hé ôberiou ;\n23. Hag ar Skritur a zô sévénet, pa é deûz lavaret : Abrabam a grédaz é Doué, ha kémen̄t-sé a oé nivéred d’ézhan̄ évit gwirionez, hag é oé galvet miñoun da Zoué.\n24. Gwéloud a rîd éta pénaoz ann dén a zô san̄télet dré hé ôberiou, ha nann héb-kén dré ar feiz.\n25. Hag ével-sé Rahab ar c’hrek fall, ha na oé-hi két didamallet dré hé ôberiou, ô tigémérout ar spierien, hag ô kâs anézhô dré eunn hen̄t all ?\n26. Râg ével ma eo marô eur c’horf héb éné, ével-sé ivé eo marô ar feiz héb ôberiou.\n1. Na vézet két kalz ac’hanoc’h mistri, va breûdeûr, ô c’houzout pénaoz é tennit war-n-hoc’h eur varnédigez vrasoc’h.\n2. Râg é meûr a drâ é faziomb holl. Ma éz eûz unan-bennâg ha na fazi két pa gomz, eunn dén klôk eo, hag a hell réna hé gorf holl gan̄d ar wesken.\n3. Chétu é lékéomp gweskennou é génou ar c’hézek évid hô lakaad da zen̄ti ouz-omp, hag ével-sé é lékéomp hô c’horf holl da drei el léac’h ma karomp.\n4. Chétu ivé al listri, péger braz-bennâg in̄t, hag hî boun̄tet gan̄d avélou kré, a véz trôet koulskoudé a bép tû gan̄d eur stur bihan, el léac’h ma kâr al lévier.\n5. Ével-sé ann téôd a zô eunn ézel bihan, ha koulskoudé é ra traou brâz. Chétu eunn tan bihan a hell en̄tana eur c’hoad brâz !\n6. Ann téôd ivé a zô eunn tan, hag eur béd a zrougiez. Ann téôd a zo unan eûz hon izili, hag a zaotr hor c’horf holl ; en̄tana a ra rôd hor buez, ô kémérout tân ann ifern.\n7. Râk natur ann dén a hell don̄va, hag en deûz don̄vet al loéned, al laboused, ann aéred hag ar pésked :\n8. Hôgen dén na hell don̄va ann téôd : eunn drouk rec’huz eo ; leûn eo eûz a eur c’hon̄tamm marvel.\n9. Gan̄t-han̄ é veûlomp Doué hon Tâd : ha gan̄t-han̄ é villigomp ann dûd a zô bét gréat diouc’h skeûden Zoué.\n10. Eûz ann hévélep génou é teû ar vennoz hag ar valloz. Né kéd ével-sé, va breûdeûr, é tléeur ôber.\n11. Eur feuntenn hag hî a daol eûz ann hévelep toull dour c’houék ha dour c’houerô ?\n12. Eur wézen fiez, va breûdeûr, hag hî a hell dougen rezin, pé eur winien dougen fiez ? Ével-sé eur feun̄teun̄ zall na hell két rei dour c’houék.\n13. Piou a zô fûr ha gwiziek enn hô touez ? Ra ziskouézô hé ôberiou enn eur brézégen vâd gan̄d eur furnez c’houék.\n14. Hôgen ma hoc’h eûz eunn hérez c’houerô, ha strivou enn hô kalounou, n’en em veûlit két, ha na livirit kéd a c’haou a-éneb ar wirionez.\n15. Râg ar furnez-zé na ziskenn két diouc’h-kréac’h, hôgen douareg eo, anévalek ha diaoulek.\n16. Râg el léac’h ma éz eûz hérez ha strîv, énô éz eûz ivé diboell ha péb ôber drouk.\n17. Hôgen ar furnez a zeû diouc’h-kréac’h, a zô da-gen̄ta glân, ha goudé péoc’huz, poelluz, reiz, galloudek é pép mâd, leûn a drugarez hag a frouez mâd, divarn ha didrôidel.\n18. Hôgen frouez ar wirionez a véz hadet er péoc’h, gan̄d ar ré a ra ar péoc’h.\n1. A bé léac’h é teû ar vrézéliou hag ar vreûdou enn hô touez ? Ha na zeûon̄t-hi két ac’hann ? Eûz hô kwall-ioulou a stourm enn hoc’h izili ?\n2. C’hoan̄taad a rît, ha n’hoc’h eûz két, laza a rit, hag hérez hoc’h eûz, ha na hellit két kaout ar péz a glaskit : breûtaad ha brézélékaad a rît, ha n’hoc’h eûz két ar péz a c’hoan̄tait, ô véza n’hé c’houlennit kéd digan̄d Doué.\n3. Goulenni a rît, ha né két rôet d’é-hoc’h, ô véza ma c’hou1ennit fall, hag évit gwalc’ha hô kwall-ioulou.\n4. Avoultrerien, ha na ouzoc’h-hu két pénaoz karan̄tez ar béd-man̄ a zô énébour da Zoué ? Piou-bennâg éta a fellô d’ézhan̄ béza miñoun d’ar béd-man̄, en em lakai da énébour da Zoué.\n5. Ha c’houi a venn pénaoz ar Skritur a lavar enn-aner : Ar spéred a choum enn-hoc’h a c’hoan̄ta gan̄d hérez ?\n6. Hôgen rei a ra eur c’hras vrasoc’h. Dré-zé eo é lavar : Doué a éneb oud ar ré rôk, hag a rô hé c’hrâs d’ar ré vuel.\n7. Plégid éta da Zoué : énébid ouc’h ann diaoul, hag é tec’hô diouz-hoc’h.\n8. Tôstaid ouc’h Doué, hag é tôstai ouz-hoc’h. Glanit hô taouarn, péc’herien ; ha skarzit hô kalounou, c’houi péré hoc’h euz spéréjou daou-blég.\n9. En em c’hlac’harit, gwélit ha lén̄vit : ra vézô trôet hô c’hoarz é gwélvan, hô lévénez é tristidigez.\n10. En em izélait dirâg ann Aotrou, hag é uc’hélai ac’hanoc’h.\n11. Na livirit kéd a zroug ann eil eûz égilé, va breûdeûr. Néb a lavar droug eûz hé vreûr, pé a varn hé vreûr, a lavar droug eûz al lézen, hag a varn al lézen. Hôgen mar barnez al lézen, n’oud mui mirer al lézen, hôgen ar barner anézhi.\n12. Neûz néméd eul lézenner, hag eur barner, a hell kolla ha savétei.\n13. Hôgen té piou oud-dé évit barnoud da nésa ? Chétu bréma é livirit : Hiriô pé war-c’hoaz éz aimp d’ar géar-ma-kéar, hag é choumimb énô eur bloaz, hag é werzimp, hag é c’hounézimp :\n14. Pétrâ-bennâg oa ouzoc’h két pétrâ a c’hoarvézô war-c’hoaz.\n15. Râk pétrâ eo hô puez ? Eunn aézen eo péhini en em ziskouéz évid eunn nébeûd amzer, hag a zeû da steûzia goudé. É léac’h ma tléfac’h da lavarout : Mar fell d’ann Aotrou, ha mar d-omb béô, é raimb ann dra-man̄ pé ann dra-zé.\n16. Hôgen c’houi bréma en em uc’hélait enn hô rôgoni. Eunn hévelep uc’helded a zô drouk.\n17. Néb éta a anavez ar mad a dlé da ôber, ha n’her gra két, a béc’h.\n1. Bréma c’houi, tûd pinvidik, gwélid ha iouc’hid diwar-benn ar reûz a c’hoarvézô gan-é-hoc’h.\n2. Hô madou a vrein, ho tiḻad a zô debret gan̄d ar prén̄ved.\n3. Hoc’h aour hag hoc’h arc’han̄t a zô merklet ; hag ar merkl-zé a zavô da dést enn hoc’h énep, hag a zebrô hô kîk ével eunn tan. Eunn tenzor a vuanégez a zastumit évit ann deisiou divéza.\n4. Chétu gôbr al labourerien ho deûz médet hô parkou, hag hoc’h eûz dalc’het, a gri enn hoc’h énep ; hag hô c’hri a zô savet bété diskouarn Aotrou ann arméou.\n5. Banvézet hoc’h eûz war ann douar, ha maget hoc’h eûz hô kalounou gan̄t mizou-brâz, ével évid deiz al lazérez.\n6. Barnet ha lazet hoc’h eûz ann dén gwirion, hép ma en deûz énébét ouz-hoc’h.\n7. Hôgen c’houi, va breûdeûr, bézid habask, bété donédigez ann Aotrou. Chétu ar gounidek oc’h hada ar frouez talvouduz eûz ann douar, a hâd gan̄d habaskded, bété ma vézô rôed d’ézhan̄ ar glaô abréd, hag ar glaô divézad.\n8. Bézid éta habask, c’houi ; ha krévait hô kalounou ; râk donédigez ann Aotrou a dôsta.\n9. N’en em heskinit kéd ann eil égilé, va breûdeûr, évit na viot két barnet. Chétu éma ar barner oud ann ôr.\n10. Kémérit, va breûdeûr, ével skouér a an̄ken ; a labour hag a habaskded, ar Broféded péré hô deûz komzet é hanô ann Aotrou.\n11. Chétu é tisklériomp gwenvidik ar ré hô deûz gouzan̄vet. Klevet hoc’h eûz komza eûz a habaskded Job, ha gwélet hoc’h eûz divez ann Aotrou ; râg ann Aotrou a zô leûn a druez hag a drugarez.\n12. Hôgen dreist pép-tra, va breûdeûr, na douit két, na dré ann én̄v, na dré ann douar, na dré nétrâ all é-béd. Hôgen ra vézô hô lavar : Ia, ia ; pé nann, nann ; évit na gouézot kéd dindân ar varnédigez.\n13. Ha trist eo unan ac’hanoc’h ? Pédet. Ha laouen eo ? Kanet meûleûdiou Doué.\n14. Ha klan̄v eo unan ac’hanoc’h ? Galvet béleien ann Iliz, péré a bédô war-n-ézhan̄, hag a lardô anézhan̄ gan̄d éôl é hanô ann Aotrou :\n15. Ha péden ar feiz a zavétei ann dén-klan̄v, hag ann Aotrou a fréalzô anézhan̄ : ha ma en deûz gréat péc’hejou, é vézin̄t distaolet d’ézhan̄.\n16. Kovésait hô péc’héjou ann eil d’égilé, ha pédit ann eil évid égilé évit ma viot salvet : râk péden stard eunn dén gwirion a hell kalz.\n17. Éliaz a ioa eunn dén reuzeûdik ével-d-omp ; hôgen goudé m’en doé pédet évit na gouézché kéd a c’hlaô war ann douar, na gouézaz kéd a c’hlaô é-pâd tri bloaz ha c’houéac’h miz.\n18. Hag hén̄ a bédaz adarré ; hag ann én̄v a rôaz glaô, hag ann douar a zougaz hé frouez.\n19. Va breûdeûr, mar teû eur ré ac’hanoc’h da fazia diouc’h ar wirionez, ha mar béz distrôet gan̄d unan-bennâg ;\n20. Gwézet pénaoz ann hini a zistrôiô eur péc’her eûz a fazi hé hen̄t, a virô hé éné diouc’h ar marô, hag a c’hôlôi kalz a béc’héjou.\nAdtapet diwar « https://br.wikisource.org/w/index.php?title=Bibl/Lizer_S._Jakez&oldid=150917 »\nKemmoù diwezhañ degaset d'ar bajenn-mañ d'an 11 Mae 2019, da 17:11.


glac’har - Wikeriadur\nglac'har /ˈɡlɑːɣar/, benel (Leon)/gourel.\nSantad a zoan pe a geuz\nGlac’har a wir garantez, setu va flanedenn\nPlanedenn rust ha kalet da heuliañ penn-da-benn. — (Yann-Vari ar Skourr, Metig.)\n‘Vel ma oa chomet e-unan e c'hoantaas mont da vale bro, o soñjañ ankouaat marteze e c'hlac'har. — (Fañch an Uhel, Kontadennoù ar Bobl/3, Al Liamm, 1988, p. 175.)\nAnna, c'hwi hepken a oar peger bras glac'har eo ganen ho kwelet o vont kuit; ... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 127.)\nPa zeuas keloù ar marv da Bleiben, e voe kriz ha kalet glac'har ma mamm-gozh hag hini he bugale, met plegañ a rejont d'o gwallblanedenn, hep grozmolat hag hep en em sevel ouzh Doue. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 17.)\nMet an dud-se, pa ne ouient ket petra eo ar glac'har, ne ouient ket kennebeut petra eo an druez. — (Roparz Hemon, Mari Vorgan, Al Liamm, eil emb. 1975, p. 84.)\nChomet stanket e toull e c'houzoug gant ar spont hag ar glac'har. — (Goulc'han Kervella, Brezel ar Rigadell, Al Liamm, 1994, p. 24.)\nbezañ glac’har e lec'h pe lec'h,\nP'oe klevet ar c'heleier-se e Kastell, e voe glac'har e pep ti. — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nbezañ glac’har da un den\n— [...], rak eur boan hag eur c'hlac'har vras e ve d'in rankout beza pell diouzoc'h; [...] ! — (G. MILIN, Gwechall-goz e oa..., Kemper, 1924, p. 9.)\nSell aze ur glac'har da vamm ar paourkaezh paotr-se ! — (Jules Gros, Le trésor du breton parlé Deuxième Partie, 1970, p. 178.)\nbezañ er glac'har\nkaout glac'har (da un den)\nEvidoc'h, ma fried, ma c'halon hel lavar\nN'eo ket em c'hiriegezh mar hoc'h eus bet glac'har\nMar n'eo ket bet hon ti evel ur baradoz\nN'eo ket ma c'harantez ezvezant zo bet kaoz. — (Fañch an Uhel, Sainte Tryphine et le Roi Arthur, Presses Universitaires de Rennes, Terre de Brume, 2002, p. 420.)\n"Setu aze ur gomz," emezañ, "ha mar ve selaouet az tevo diwarni keuz ha glac'har... Ya," — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 36.)\nbezañ krignet, mouget, gant ar glac'har\nKrignet e vezen dalc'hmat gant an doan, ar glac'har pe ar spont ; ... — (Jarl Priel, Va Zammig Buhez, Al Liamm, 1954, p. 49.)\nA-benn ar fin, skuizh divi, dre hir gouelañ ha difronkal, en em astennas war he gwele, en deñvalded, hep bezañ graet zoken ur sin ar groaz evit en em wareziñ ha, damvouget gant ar glac'har, en em roas da gousket. — (Langleiz, Romant ar Roue Arzhur/levrenn I : Marzhin, Al Liamm, 1975, p. 19.)\nc'hoari gant glac'harig\nKlañv hep glac'har\nkembraeg : galar (cy)\ngalleg : affliction (fr) , chagrin (fr) , douleur (fr) regret (fr) ,\nAdtapet diwar « https://br.wiktionary.org/w/index.php?title=glac’har&oldid=287214 »\nKemmoù diwezhañ degaset d'ar bajenn-mañ d'an 12 Gwe 2019, da 09:33.


Ar Gontrition - Wikimammenn\nL. Prud’homme, 1817 (p. 224-227)\n◄ Ar C’hasio reservet Ar Gontrition Ar Govezion ►\n2. Ar gontrition a dle bezàn surnaturel, da laret еo, bezàn excitet dre ar fe ha mouvamant ar Speret-Santel. Piou benac a voël e bec’het abalamour d’ar vez dirac an dud pe ar bunition en deus meritet, n’en deus nemet ur glac’har naturel. An hini en deus glac’har da vezan cometet ar pec’het abalamour ma c’hoffanç Doue, ma ra col ar barados ha meritout an ifern, en deus ur glac’har surnaturel.\n4. anfin ar gontrition a dle bezàn universel : da laret eo, eo ret detesti universellamant an oll bec’hejo marvel ep excepti unan epquen. Mar conservomp attachamant evit ut pec’het epquen, e zomp ennemiet da Doue, ha non pas glac’haret d’en bezàn offanset. Quement-se n’en deus quet ezom a explication. An oll Scritur sacr, ar ræson memes a lavar dimp pehaus eo impossibl bezàn pardonet a-nez ar gontrition. Goulennomp hi eta digant Doue peini epquen a ell e rei. Leromp gant ar Roue David er Psalm Miserere « Crouet ennomp, o ma Doue, ur galon bur, ur Speret evn : ne rebutet jamais ur galon contristet hac humiliet ».\nAn Attrition, pe ar gontrition imparfæt, a so ur glac’har concevet communamant dre gonsideration ar vileni, an difformite eus ar pec’het pe an aon rac poanio an ifern. An attrition a so ur mouvamant eus ar Speret-Santel, peini evit guir ne màn quet c’hoas er galon, mæs excitàn ha douguen a ra ar galon-se d’ar mad. Evel-se an attrition a so, evel m’en lavar ar C’honcil a Drant, ur c’hommançamant a garantez Doue, ha suffisant gant an absolven evit bezàn pardonet. An attrition, evel ar gontrition, a dle bezàn interieur, surnaturel, souveræn hac universel. Mar manq unan eus ar c’honditiono-se, n’en deo quet suffisant, memes gant ar sacramant. An attrition a renq, evel ar gontrition, ranfermi ur resolution, ur propos ferm na vezo quen cometet ar pec’het. Anaveout a ellomp on propos ferm dre ar chanchamant a vuez, dre an effort d’en em gorrigea. Ret eo combati evit bezàn victorius, ha bezàn victorius evit bezàn curunet. Ar facilite da goezàn en certen pec’hejo a ra an habitud ; ret eo eta quitaat an occasion, en em disober dious ar pez so caus d’on pec’het, evitàn, pellaat, pe goll on ine. Piou benac a gar an danger, a berisso ennàn. Attantion voar guement-se. Evit en em excitàn d’ar glac’har da vezàn offanset Doue, songeomp penaus dre ur pec’het marvel epquen e c’hoffansomp hac e collomp graço-mad ar guellàn eus an oll dado hac eus an oll vignonet. Rentàn a reomp inutil evidomp, mar mervomp er stad-se, maro ha passion on Salver, coll a reomp Doue, ar vuez eternel, ar barados, ha meritout an ifem. Quement-se a dle ober dimp cavet evit Doue ar brassàn carantez, ar brassàn horreur evit ar pec’het, hac ar brassàn glac’har d’en bezàn biscoas cometet.\nAdtapet diwar « https://br.wikisource.org/w/index.php?title=Ar_Gontrition&oldid=118130 »\nKemmoù diwezhañ degaset d'ar bajenn-mañ d'an 6 Eos 2018, da 15:16.


Marco Polo (15 a viz Gwengolo 1254 – 8 a viz Genver 1324) a oa ur marc’hadour hag ur beajour, genidik eus kêr Venezia. Unan eus an Europiz kentañ eo bet o vont gant Hent ar seiz betek Sina (anvet gantañ Catai). Kontet en deus e eñvorennoù beaj en ul levr anvet Il Milione (diwar ar ger italianek evit milion pe diwar al lesanv Emilione roet d’e familh). Evit lod ez eo Marco Polo ur beajour dispar, tra ma lavar lod all e oa ur fougeer.\nKrediñ a reer e voe Marco Polo hag e gerent o vevañ e Sina e-pad seitek vloaz a-raok distreiñ da Venezia. Pa voe deuet en-dro e voe prizoniet Marco Polo e-pad ur brezel etre Venezia ha Genova. En toull-bac’h e stagas da gontañ e eñvorennoù a voe lakaet dre skrid gant Rustichello da Pisa el levr Il Milione.\n1 Ar veaj kentañ\n2 An eil beaj\n4 Dibenn e vuhez\n5 Ha gwir eo ar beajoù-se ?\n6 Levezon Marco Polo\nA-raok Marco Polo e oa bet meur a veajour bras er familh. E dad Niccolò hag e eontr Matteo a rae kenwerzh gant broioù ar Reter. Beajet o doa dre Azia : eus Kergustentin, ma oant o labourat, e oant aet betek Krimea ha pelloc’h goude-se betek kreiz Azia, a oa e dalc’h ar Vongoled d’ar mare-hont. Tizhet e oa bet Sina ganto e 1266, ha bet e oant e lez Impalaer ar Vongoled, Koubilai, e Khanbaliq (Beijing hiziv). Deuet e oant en-dro da Italia, evel kannaded an Impalaer mongol], gant ul lizher evit ar Pab, ma c’houlenne an impalaer digantañ kas beleien d’an Impalaeriezh Vongol, evit kelenn doareoù ar c’hornôg da dud e vro.\nMatteo ha Niccolò Polo a stagas gant un eil beaj, da gas respont ar Pab d’an Impalaer mongol, e 1271. Ar wech-mañ, Niccolò a gasas e vab Marco gantañ. Dont a reas hennezh da c’hounit fiziañs an Impalaer hag e guzulier e teuas da vezañ. E-pad 17 vloaz e gourc’hemenn ar C’han (an Impalaer), e teskas Marco Polo kalz traoù diwar-benn istor ha douaroniezh Sina ha diwar-benn he sevenadur hag he gouiziegezh, o doa kalz a lañs war re Europa d’ar mare-hont.\nUr bajennad tennet eus unan eus dornskridoù "Il Milione"\nPa zeuas en-dro eus Sina e 1295, e chomas Marco Polo hag e familh e Venezia. Eno e teujont da vezañ brudet, ha dont a rae kalz tud d’o gwelet ha da selaou o istorioù, met nebeud o c’hrede. Evit trec’hiñ war o disfiz, e voe pedet an dud d’ur banvez gant Marco Polo. Er banvez-se e oa gwisket tud e familh gant dilhad eus Sina. E deroù ar pred e tennas pep hini eus e c’hodelloù mein prizius ha bravigoù a bep seurt o doa bet e Sina. Ken souezhet e voe an dud ma kredas an holl e Venezia komzoù ar familh Polo goude se.\nKemer a reas Marko Polo perzh en un emgann war vor etre Venezia ha Genoa, dirak Curzola (hiziv Korčula e Dalmatia), e 1298. Paket e voe ha kaset d’un toull-bac’h, ma chomas un nebeud mizioù. En toull-bac’h e stagas da gontañ e veajoù e broioù pell ar Reter pellañ, gant forzhig munudoù. Ul levr a voe skrivet, diwar e gomzoù, da gontañ e veajoù e broioù dianav ar Reter pellañ. Al levr a voe skrivet en okitaneg da gentañ, dindan an titl ‘’Le divisament do monde’’, ha troet goude se e meur a yezh eus Europa. Kollet e voe ar skrid orin hag a-wechoù e kaver dislavarioù etre an embannadurioù er yezhoù all. Bezet pe vezet, e istorioù a reas berzh, ken ez eo ur souezh gant an dister ma oa an doareoù embann d’ar c’houlz-se en Europa.\nUr wech lezet da vont eus an toull-bac’h, Marco Polo a zistroas da Venezia e 1299. Ne guitaas ket ar gêr ken ha berzh a reas er c’henwerzh. Skrivañ a reas e-unan ur stumm nevez eus e eñvorennoù, en italianeg, dindan an anv ‘’Il Milione’’. Troet e voe ar skrid e latin gant ur manac’h hag e yezhoù all war-lerc’h, met kollet e voe ar skrid italianek ivez. Mervel a reas Marco Polo e 1324, d’an oad a 69 bloaz.\nHa gwir eo ar beajoù-se ?Aozañ\nJust a-raok e varv, hervez a gonter, Marco Polo a voe goulennet digantañ gant ur beleg kofesaat e c’hevier. Nac’h a reas Marco Polo ha disklêriañ a reas n’en doa ket kontet an hanter eus ar pezh en doa gwelet.\nKavout a ra d’an darn vrasañ eus an istorourien e oa bet Marco Polo e Sina. Evit lod ne vije ket aet keit-se ha n’en dije graet nemet kontañ traoù bet kontet dezhañ gant tud all. Evit an dud diskredik-se eo souezhus ne vije ket bet anv gant Marco Polo eus traoù heverk evel an doare-skrivañ sinaek, ar bizhier bihan implijet evit debriñ, an te, pe Moger Vras Sina. Ouzhpenn se, emezo, ne gaver ket meneg eus Marco Polo e skridoù Sina eus ar mare-hont, daoust ma oa e lez Kubilai, hervez e gomzoù.\nEus an tu all e vez diskrivet gant Marco Polo traoù heverk eus Sina ha dianav da dud ar C’hornôg, gant forzhig munudoù, evel ar moneiz paper, Kanol Vras Sina, an tigred, servij ar post en Impalaeriezh. Anv a vez graet gantañ ivez eus Japan, anvet Zipang pe Cipangu en e skridoù. Ar meneg kentañ eus Japan eo e skridoù Europa.\nEvit ar re gentañ eta n’en deus graet nemet adkontañ ar pezh en doa klevet digant marc’hadourien arab bet war Hent ar seiz. Met evit ar re all eo posupl-tre e vije bet e Sina e-unan.\nLevezon Marco PoloAozañ\nDelwenn Marco Polo e Hangzhou, e Sina\nDaoust ma n’eo ket Marco Polo an Europad kentañ a vije aet betek Sina war droad (sellit da skouer ouzh Giovanni da Pian del Carpini), e levr a voe bras e levezon : brudet e voe e veaj gantañ hag e-pad pell e chomas al levr gwellañ diwar-benn ar broioù-hont.\nSkrid Marco Polo, gant e zeskrivadur eus pinvidigezhioù ar Reter, a voe unan eus an abegoù a vroudas Kristol Goulm da vont war ar mor ouzh o c’hlask eus tu ar c’hornôg. Hervez ar vojenn en dije degaset Marco Polo traoù eus Sina da Italia, evel ar spaghetti. Met gouzout a reer e oa anavezet an toazennoù en Italia a-raok amzer Marco Polo.\nBeajoù Marco Polo\nWikipedia e saozneg\nAdtapet diwar « https://br.wikipedia.org/w/index.php?title=Marco_Polo&oldid=1900674 »\nKemm diwezhañ d'an 17 Ebr 2021 da 05:07\nKemmoù diwezhañ degaset d'ar bajenn-mañ d'an 17 Ebr 2021, da 05:07.


Buhez ar Zent. pages 469, 470. Encyclopédie Marikavel.\npages 469, 470\nGinidik oa eus an Abruz; gouiziek oa ha santel, ha trei a reas an holl war hent ar baradoz, ken dre e gomzou, ken dre e skoueriou.\nBezan e oe tad ar beorien, an intanvezed hag an emzivaded; preder a gemeras da gaerât ar c'han-iliz. Arc'heskibien Ravenn a gave diês plegan dirak Kador sant Per. Gourc'hemenn a reas n'hallje hiviziken hini ebet aneze ober netra eus ar pez a oa en o c'harg, ken na vijent bet kavet mat, da gentan, gant eskob Rom.\nKaret oa gant an holl; gwasan a oe, ne chomas da c'houarn an lliz nemet dek miz ha seitek devez; mervel a reas d'an 28 a vezeven 683, ha sebeliet a oe en iliz Sant-Per. Eun nebeut deiou hepken arôk e varo, e krouas nao beleg, tri avieler ha tri-warn-ugent eskob.\nMicher ar pab a zo dreist pep micher : kelenn ar sperejou ha reizan ar c'halonou. Micher Per eo lavaret d'an dud ar pez a dleont da gredi ha da ober evit bezan salvet.\nDa gentan, micher ar pab eo kelenn ar sperejou. Spered an den a zo berwelet, es da gas ha da zigas, es da douelli; ezorn en deus e teufe unan d'e gelenn en hanv Doue, da lavaret eo, d'e gelenn en eun doare difazi : ar pab eo ar c'helenner-ze.\nGwechall, pep tra a oa Doue evit an den, nemet Doue e-unan : ar pab a ro d'an den anaoudegez ar gwir Doue. Gwechall, an den a oa kouezet eus e renk en renk al loened mut : ar pab a ro d'an den anaoudegez warnan e-unan.\nGwechall, Doue hag an den, ar C'hrouer hag ar c'hrouadur, n'en em zarempredent ket : ar pab a lak an den da anaout Doue evit e Grouer hag e Dad.\nMicher ar pab eo kelenn ar sperejou, hag an dra-ze eo an hanter êsan eus e labour : reizan ar c'halonou eo an hanter-all, hag eno eo eman an dalc'h.\nAlïes awalc'h, ar spered a wel ar pez a zo d'ober, hag ar galon n'he deus ket a nerz d'hen ober. Koulskoude, aman c'hoaz, ar pab a deu a benn eus al labour vras fiziet ennan, ha burzudus eo gwelet eun den koz eveltan, n'en deus en e gichen nag archerien, na soudarded, na kanoliou, na prizoniou evit kastizan ar re a zizent, o kaout kement a dud, evel m'en deus, o senti ouz e c'hourc'hemennou.\nGoulenn a ra sentidigez ouz kement pobl a dôl troad war an douar, nag an dud vrasan, an dud vrudetan, an dud uhelan dre o spered hag o c'halon, a bleg d'ezan dre zoujanz ha dre garante.\nReizer ar c'halonou, kelenner ar sperejou, setu petra eo bet ha petra eo ar pab.\nEus paganed goue, eun danjer hag eun donjer bevan en o zouez, en deus grêt eur ouenn dud seven ha seder; eus barbared a rede broiou ar c'huz-heol, ar skod-tân en eun dorn hag ar c'hleze en eun dorn-all, en deus grêt tud henvel ouz tud.\nAr pabed eo o deus kavet, karet, miret ha kresket an deskadurez : epad 1800 vla, n'oa nemete o kas ar skoliou endro, ha mar zo kement a gemm, en de a hirie, evit ar galon hag evit ar spered, etre tud an Europ ha tud ar broiou-all eus an douar, petra zo kiriek da ze, nernet n'eus ket tapet ar pab c'hoaz labourt kalz an tachennou a zo pell diouz e gêr.


Rieu er Sacremant - Wikimammenn\nRieu er Sacremant\nE ti J.M. GALLES, 1790 (pp. 289-290).\n◄ Sul en Drindèd Rieu er Sacremant Gannedigueah S. Yehàn er Badèour ►\nIntantion en Ilis e zou ma laquehait hou studi durand en eih-dé-ze de ziazéein sonn én hou calon er gredèn ferm ag er Mistèr bras-ce ; ma reparehait en defauteu a hou Communioneu treménét, hou tibarfætioneu ha lézidantæd é cleuèt en Overèn, hac hou comportemant divodest én Ilisieu ; ma huannadehait ar en outrageu hac anjulieu e receu hur Salvér ér Sacremand ag é Garanté a berh en Héritiquèt hac er fal Grechénion. Guet er santimanteu-ze é teliét assistein ér Prehecion hac ér Vénidiction durand en eih-dé, èl eit gobér Amand inourabl aveid-oh hac aveid er-ré-ral. Laret liès er honzeu-men : beèt mêlet Jesus hur Salvér ér Sacremand ag en Autær, guet en intantion de ounid en Indulgeanceu e zou accordét d’er-ré ou larou guet devotion. Pihue-benac e vou ingrad é quevir Jesus-Chrouist ér Sacremand ag é Garanté, e vou dishanàuét guet-t’ou én dé ag é vangeance.\nAdtapet diwar « https://br.wikisource.org/w/index.php?title=Rieu_er_Sacremant&oldid=83200 »\nKemmoù diwezhañ degaset d'ar bajenn-mañ d'an 5 Gen 2016, da 18:45.


Pajenn:Le Clerc - Ma beaj Jeruzalem, 1902.djvu/209 - Wikimammenn\nPajenn:Le Clerc - Ma beaj Jeruzalem, 1902.djvu/209\neun enklask piz, na deujont ket a-benn deuz o zaul : na rejont nemet stagan ar bobl mui ouz mui ouz hon Zalver.\nSetu aman, berr ha berr, penauz e c’hoarveaz ar burzud. Evit se e heuilhin, pe dost, Histoar Zantel an autro Buleon, person ha dean Bignan, a zo bet troet euz *yezik Gwened en yezik Treger gant an autro Herri, person Kervod.\nEur zadorn bennag e kavaz Jezuz war e hent eur pautr hag a oa ganet dall. Kranchet a reaz war eun tammik douar, hag e lakaz an tamm pri-ze war daoulagad an den dall, en eul laret : « Et breman d’en em oalc’hi da bisin Siloe. » Disken a reaz Sidoan (an hano-ze a larer e touge an dall), en em oalc’hi a reaz, ha raktal e teuas da welet evel pep-hini.\nAr re ac’h anavee ar pautr-se a chome souezet. Arsa ! ’me darn anê, daoust hag heñ n’eo ket heman a vije aman o c’houlen an aluzen ? — N’eo ket, ’me darn all, mes eun all hag a zo henvel outan. — Geo ’vad, ’me Sidoan, me ’c’h eo. » Ha neuze e c’houlennont digantan :\nPiou, emezint, an euz laket anout da welet ? — Jezuz, emean, an eus græt eun tammik pri, ha frotet ma daoulagad gantan ; goude en euz kaset anon da oalc’hi ’nê da bisin Siloe. Bet on, ’n em oalc’het am euz, ha setu me a wel breman. »\nAr farizianed, na c’houlent ket e vije ansavet Jezus\n↑ E ti Prud’homme en Sant-Briek.\n↑ Eur barrouz euz eskopti Gwened.\n↑ Eur barrouz euz Goelo, tost da Bempoul.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/209&oldid=105543 »\nKemmoù diwezhañ degaset d'ar bajenn-mañ d'an 11 Eos 2017, da 09:00.


Eil lizer da Dimote - Diocèse de Quimper\nPaol a zo moarvad e prizon e Rom, en amzer Neron, dilezet gand an oll, da vare e varnedigez evel Jezuz e vestr ; o hortoz ar maro ema ; kredi a ra dezañ stard e-neus greet mad ar garg fiziet ennañ e-touez kalz a drubuillou. E gortoz ema eta kaoud digand e Vestr, ar gurunenn a hloar. Amañ ez eus evel eul lizer testamant euz e berz. Aspedi a ra e genlabourer ken karet da jom fidel d’ar Hrist, da brezeg an Aviel heb ehan, da stourm ouz ar fals-doktored ha da gas da benn e vinistrèrèz en desped d’an avel a-benn.\nI. 1 Paol, abostol Jezuz Krist, dre volontez Doue, hervez ar bromesa a vuez a zo e Jezuz Krist, 2 da Dimote va mab karet meurbed, gras, trugarez ha peoh, a-berz Doue an Tad hag a-berz Jezuz Krist on Aotrou.\n3 Leun on a anaoudegez vad e keñver Doue a zervichan, war-lerh va zud koz, divlam va houstiañs, pa ran dalhmad, noz-deiz, ano ahanout em fedennou : 4 pa zeu da zoñj din en da zaerou, e teu c’hoant braz din da weled ahanout, evid beza leun a joa. 5 Dond a ran da zoñjal er feiz gwirion a zo ennout, feiz hag a veze dalhmad da genta e Loiza, da vamm goz hag Eunika da vamm, hag a zo, me ’zo sur, ennout te ivez. 6 Setu perag e tegasan dit da zoñj e rankez renevezi donezon Doue a zo ennout abaoe m’am-eus astennet va daouarn warnout. 7 Rag ar spered e-neus roet Doue deom n’eo ket eur spered a lentegez, med eur spered a nerz, a garantez, a furnez.\n8 Arabad eo dit eta kaoud mez euz testeni an Aotrou, na mez ahanon-me a zo er prizon evitañ, med kemer da lod a boan evid an Aviel, gand nerz an Aotrou. 9 Or zaveteet e-neus hag or galvet dre eur halvadenn zantel, n’eo ket ablamour d’on oberou deom-ni, med ablamour d’e venoz ha d’e hras roet deom a oll-viskoaz e Jezuz ar Hrist ; 10 ha breman eo bet diskleriet splann dre ziskouezidigez or Zalver Jezuz Krist e-neus, eñ, distrujet ar maro ha lakeet da skedi ar vuez peurbaduz dre an Aviel 11 ez on bet lakeet da embanner, da abostol ha da gelenner anezañ. 12 Setu aze perag e houzañvan ar poaniou-ze, med n’am-eus ket a vez ganto, rag me a oar piou am-eus lakeet va feiz ennañ, ha sur on eo gouest da vired an teñzor fiziet ennon beteg an Deiz-se. 13 Renk da vuez war ar gelennadurez yac’h am-eus roet dit er feiz hag er garantez a zo e Jezuz Krist. 14 An teñzor kaer a zo bet fiziet ennom, mir anezañ gand sikour ar Spered Santel a zo o chom ennom.\n15 Goûd a ouzout o-deus oll dud an Azia va dilezet, en o zouez Frigel hag Ermojel. 16 Ra skuillo an Aotrou e druez war famill Onezifor, rag aliez e-neus va frealzet, ha n’o-deus ket va jadennou greet mez dezañ. 17 Er hontrol eo, a-veh degouezet e Rom eo bet aketuz d’am hlask, hag e-neus kavet ahanon. 18 Ra zeuio an Aotrou da gaoud truez outañ d’an Deiz-se. Ha kement servich e-neus rentet din e Efez, te o anavez gwelloh eged n’eus forz piou.\nKemer da lod er boan\nII. 1 Te eta, va mab, kemer nerz er hras a zo er Hrist Jezuz. 2 Ar gelennadurez az-peus klevet ganin dirag kalz a destou, ro anezi da anaoud da dud sur, a vezo ivez gouest da gelenn re all ; 3 Kemer da lod a boaniou, evel eur gwir zoudard da Jezuz-Krist : 4 Den ebed, o vond da zoudard, ne jom d’en em stroba gand traouachou ar bed, ma fell dezañ plijoud d’an hini e-neus enrollet anezañ.\n5 Evel-se ivez, ne reseo ar gourener ar gurunenn, nemed ha stourmet e-nefe hervez ar reolennou. 6 D’ar houer a gemer poan e tle dond al lodenn genta a frouez. 7 Intent ar pez a lavaran, an Aotrou a roio dit da intent an oll draou-ze.\n8 Dalh soñj euz Jezuz Krist adsavet a-douez ar re varo, ganet euz gouenn David hervez an Aviel a embannan. 9 Evitañ e houzañvan beteg beza chadennet evel eun torfedour. Komz Doue a-vad n’eo ket chadennet. 10 Setu perag e houzañvan peb tra evid ar re zibabet, evid m’o dezo int-i ivez ar zilvidigez a zo er Hrist Jezuz hag e hloar peurbaduz ; 11 din a fiziañs eo ar gomz-mañ : « Ma varvom a-unan gantañ, a-unan gantañ e vevim ; 12 ma houzañvom a-unan gantañ, a-unan gantañ e renim ; ma nahom anezañ, eñ ivez on naho. 13 Ma ne jomom ket fidel, eñ a jom fidel, rag ne hell ket en em zinah e-unan.\n14 An oll draou-se a ziskouez sklêr dirag Doue eo red en em vired diouz rendaelou diwar-benn ger pe her, kement-se ne zervich da netra, nemed da goll ar re a zelaou anezo. 15 Laka da boan evid beza dirag Doue eun den amprouet, eur micherour ha n’e-neus ket da gaoud mez oh embann ar gomz a wirionez. 16 Evid ar homzou goullo ha disakr, diwall outo. Ar re a zo troet ganto a zeuio muioh-mui da veza difeiz ; 17 o homz a zo heñvel ouz ar hrign-beo a en em astenn. 18 Evel-se ema kont gand Himenea ha Filetos : pelleet o-deus diouz ar wirionez o lavared eo dija degouezet adsao ar re varo, hag evel-se e tiskaront o feiz da veur a hini. 19 Koulskoude, chom a ra divrall an diazez bet lakeet gand Doue, siellet eo gand ar gomz-mañ : « an Aotrou a anavez e dud », ha c’hoaz : « Ra deho diouz ar fallentez en neb a bed ano an Aotrou. »\n20 En eun ti braz ne vez ket hebken listri aour hag arhant, bez ’e vez ivez re goad ha re bri. Lod a zo evid eur zervich enoruz, lod all evid eur zervich disterroh. 21 An den a laka dilastez e goustians euz ar saotrajou-ze a zo eul lestr nobl, santelleet, talvouduz evid ar mestr, mad evid kement labour a zo 22 tro kein da youlou fall ar yaouankiz, klask ar justis, ar feiz, ar garantez, ar peoh gand ar re a bed an Aotrou a galon vad 23 na jom ket da ranellad diwar-benn traou didalvez ha diboell, te a oar e tegasont rendaelou. 24 Servicher Doue ne dle ket rendaela, med beza laouen ouz an oll, gouest da gelenn ha da houzañv enebiez ; 25 gand dousder e tle kentelia an enebourien ; Doue, piou a oar, a raio dezo marteze cheñch buez evid anaoud ar wirionez, 26 ha dond en o rezon vad, oh en em denna euz pejou an diaoul a zalhe anezo ereet ha sujet dezañ.\nTud difeiz an amzeriou diweza\nIII. 1 Red eo dit gouzoud mad kement-mañ : en deiziou diweza e tegouezo mareou kriz. 2 An dud a vo troet ganto o-unan, skraperien arhant e vezint, lorhuz, ourgouilluz, touerien Doue, disent ouz o zud, dihrad, disakr, 3 digalon, dihabask, droug-prezeger, direiz kriz, enebour d’ar mad, 4 divergont, trubard, dallet gand an ourgouill, gwelloh ganto plijaduriou eged Doue. 5 Da weled e chomint tud a relijion, med heb kaoud fiziañs ebed ken en he galloud. Tro da gein d’an dud-se ivez, 6 rag ar seurt tud-se eo ar re a ya en tiez da gemered en o rouejou merhedigou sammet a behejou, poulzet gand youlou a beb seurt, 7 dalhmad o teski, med heb gelloud morse dond da anaoud ar wirionez. 8 Hag evel ma ’h enebas Jannez ha Jambrez ouz Moizez, evel-se ivez an dud-se a eneb ouz ar wirionez, fallagr int a spered ha bresk a feiz. 9 Med ne ’z aint ket pelloh, rag sklêr eo o fallentez d’an oll, evel ma oe hini an daou-se.\n10 Te a-vad, gand hast out deuet d’am heul er gelennadurez, en doare beva, er mennadou, er feiz, er basianted, er garantez, en nerz kalon, 11 en heskinaduriou hag er poaniou am-eus bet da houzañv e Antiokia, e Ikonion, e Listr. 12 Ya, kement hini a fell dezañ ren eur vuez devod e Jezuz Krist, a vezo gwallgaset. 13 An dud fallagr int-i, an douellerien a yelo war fallaad, o touella ar re all hag o veza touellet o-unan. 14 Te a-vad, dalh mad d’ar pez a zo bet desket dit ha degemeret ganit : gouzoud a rez gand piou out bet kelennet. 15 Abaoe da vugaleaj eh anavezez ar Skrituriou sakr, ar re a hell rei dit ar furnez a gas d’ar zilvidigez dre ar feiz e Jezuz Krist. 16 Ar Skritur Sakr a-bez a zo awenet gand Doue, talvouduz eo evid kelenn, evid divenn ar wirionez, diarbenn diouz an droug ha deski beva hervez ar justis. 17 Evel-se servicher Doue a zeu da veza pourvezet mad ; dezañ kement a zo red evid peb oberenn vad.\nEmbann ar Gomz\nIV. 1 Dirag Doue hag ar Hrist Jezuz, eñ hag a zeuio dizale da varn ar re veo hag ar re varo, e roan testeni euz e zonedigez hag e rouantelez. 2 Embann ar gomz, pouez warni, pe e ve ar mare pe ne ve ket, divenn ar wirionez, gourdrouz, poagn da alia gand kalz a basianted hag hervez ar gelennadurez. 3 Rag eur poent a zeuio ha ne houzañvo mui an dud ar gelennadurez gwirion, med hcrvez o youlou hag hervez ar pez a blij dezo kleved e klaskint kelennerien dezo o-unan. 4 Stouva ’raint o diskouarn ouz ar wirionez evid trei war-zu sorhennou. 5 Te a-vad bez evezieg war beb tra, kemer poan, gra da labour a avieler, kas da benn da zervich, 6 rag me a zo dija kinniget e sakrifis hag erruet eo mare va zremenvan, 7 stourmet am-eus ar stourmad kaer, echuet va redadenn ha miret ar feiz. 8 A wel ema din dija kurunenn ar justis a roio din en deiz-se an Aotrou Krist, ar barner just, ha n’eo ket din-me hebken, med da gement hini e-no c’hoanteet e ziskouezadenn.\n9 Hast a-fo dond davedon. 10 Rag dilezet e-neus Demas ahanon dre garantez evid ar bed-mañ. Eet eo eñ da Desalonika, Kresens d’ar Galatia, Tit d’an Dalmatia. 11 N’eus ganin nemed Lukaz. Kemer Mark ha degas anezañ ganit rag priziuz eo din evid ar zervich. 12 Tichik am-eus kaset da Efez. 13 Ar vantell am-boa lezet e Troas, e ti karpos, degas anezi din en eur zond hag ivez al leoriou, ar parchou dreist-oll. 14 Aleksandr, an teuzer arem, e-neus greet kalz a zroug din : ra vo roet dezañ, gand an Aotrou, hervez e oberou. 15 Te ivez, taol evez outañ, gwall enebet e-neus ouz or homzou. 16 En dro genta m’am-boa bet d’en em zivenn, n’oa deuet den d’am zikour, dilezet on bet gand an oll. Gand ma ne vo ket rebechet dezo kement-se ! 17 An Aotrou a-vad e-neus va zikouret ha va hennerzet, evid ma hellin prezeg an Aviel beteg penn, evid ma vo klevet gand an oll bayaned ; hag on bet tennet euz geol al leon. 18 An Aotrou a denno ahanon euz kement embregérèz fallagr hag am zaveteio evid e routantelez neñvel. Dezañ ar hloar da virviken ! Amen.\n19 Salud Priska hag Akuilas hag ivez tiegez Onezifor. 20 Erast a zo chomet e Korint. Lezet am-eus Trofim klañv e Milet. 21 Poagn da zond araog ar goañv. Eubul ha Prudens, Lin ha Klaodia, hag an oll vreudeur a zalud ahanout. 22 Ra vo an Aotrou gand da spered, ra vo ar hras ganeoh oll.\nEil lizer da dTimote | Pennad-kinnig | 1 | 2 | 3 | 4


Stumm eus an 21 Kzu 2018 da 02:22\n68 okted ouzhpennet , 2 vloaz zo\nStumm eus an 8 Kzu 2018 da 21:59 (kemmañ)\nStumm eus an 21 Kzu 2018 da 02:22 (kemmañ) (dizober)\n'''Gireg Konan''', Guirec Gildas Connan e marilh an ti-kêr, a zo ganet e [[Lannuon]], e [[Bro-Dreger]], d'an [[21 a viz Here]] []. Mab da [[Jakez Konan]] hag [[Anna-Vari Klou]] eo. Pemp bugel zo bet er familh : Ivona (1934-1973), Ewan (1936-), Herve (1940-2017), Annaig (1946-1949), ha Gireg. Buanik goude e c’hanedigezh, e miz C’hwevrer 1952, ez eo aet ar familh a-bezh kuit da vevañ da [[Montréal|Vontréal]] e [[Kebek]], [[Kanada]]. Liorzher, kelenner eo bet. Skrivañ brezhonegkalzik a ra e brezhoneg bremañ p'emañ war e leve. Bepred eo bet kar-e-yezh.\nDesket e voe lenn ha skrivañ ar yezh dezhañ er gêr gant e vamm hag e c’hoar a-raok mont d’ar skol. E skoliadur kentañ, eil-derez ha skol-veur a voe graet eno. Tapout a reas un aotreegezh war ar [[Geologiezh|c’heologïezh]] ([[Loyola College]] lodenn eus Skol-Veur Montréal|[[Université de Montréal]] er bloavezhioù '60 ha '70, ar pezh a zo deuet da vezañ bremañ [[Concordia University]]) ha da heul se, un testeni kelenn ([[McGill University]]). Tri bloaz eo bet kelenner du-hont e [[Kebek]]. En holl ez eo bet tost da bemp bloaz warn-ugent e Bro-Gebek.\nMarvet e oa e vamm hag e c’hoar Ivona d’an 3 a viz C’hwevrer 1973 da heul ur gwallzarvoud, diskaret o-div diwar ar riblenn-hent gant ur c’harr-tan aet da sot pa ne sente ket e berc’henn ouzh ar stur ! Diwezhatoc’h e 1976 e teuas c’hoant dezho, d’e vreur Herve, da c'hGireg ha d'o zad Jakez da zistreiñ da Vreizh da vevañ. Ur wech degouezhet e [[Perroz-Gireg|Perroz]] e voe dilabour e-pad ur pennad brav (18 miz). A-benn ar fin en em stalias da liorzhañ e Perroz e 1978.\nDiwezhatoc’h e 1976 e teuas c’hoant dezho, d’e vreur Herve, da c'hGireg ha d'o zad Jakez da zistreiñ da Vreizh da vevañ. Ur wech degouezhet e [[Perroz-Gireg|Perroz]] e voe dilabour e-pad ur pennad brav (18 miz). A-benn ar fin en em stalias da liorzhañ e Perroz e 1978.\nEn diavaez ar skolioù, e krede Gireg Konan e ranked ober labour ivez evit ar yezh ma vefe un heuliad etre ar bed hag ar skol. Ret e oa dezhañ evel kelenner ober traoù da skoazellañ ar yezh er skolioù. Krediñ a ra e tremen amzer dazont ar brezhoneg dre ar c’helenn er skolioù evel-just met ivez dre grouiñ ur vuhez sevenadurel tro-zro dezho. Setu perak en deus kemeret perzh en ur bern kevredigezhioù diavaez skol.\nSikouret en deus krouiñ kalzik a gevredigezhioù ivez en-dro d’ar yezh. Sikouret en deus krouiñ teir skol vihan : skol Diwan Lannuon e 1978, ur c’hlas divyezhek e skol bublik [[Tregastell]] e 1989 hag ur skol Diwan e [[Louaneg]] e 2006. ChometChom eoa ra stag c’hoazh ouzh Skol Diwan Louaneg ha mont a ra di bep sizhun da zeskiñ kanañ d’ar vugale.\nKrouet en deus, e 1978, [[Kan ar Bobl]] Treger evit ar wech kentañ e Tregastell ha goude er [[Roc’h-Derrien]], [[an Trevoù|Trevoù-Tregigneg]], [[Pempoull]], [[Bear]]. Bez’ e vez c’hoazh eus ar gouel-se e [[Kawan]] bep bloaz dindan renerezh Ti ar Vro, e-lec’h e vez bodet ur seizh kant bugel bennak, holl o kanañ en hon yezh.\nKenlabouret en deus gant tud all e-barzh meur a gevredigezh, gant Bodad Brezhonekaat Ti ar Vro, ha kenderc’hel e ra c’hoazh gant [[Ofis Publik ar Brezhoneg]].\nPrezidant [[Levraoueg Breizh]] eo. Fiziet ohe deus al levraoueg-se al levrioù brezhonek e rann vrezhonek Levraoueg Aodoù an Arvor (Bibliothèque des Côtes-d'Armor) e Kawan.\nGoude bezañ bet krouet ar gevredigezh « [[Al Levrig]] » e 1995, e voe prezidant ar gevredigezh-se ha [[Ti ar Vro Treger ha Goueloù]] goude e-pad dek vloaz e Kawan.\nAdtapet diwar « https://br.wikipedia.org/wiki/Dibar:MobileDiff/1817027 »


Marc'h-houarn a-blaen - Wikipedia\nUr marc'h-houarn a-blaen zo ur seurt marc'h-houarn graet evit bezañ kaset war-raok gant un den o troadikellat en e c'hourvez, pe en e hanter c'hourvez, gant e zivhar a- blaen.\nEmañ an troadikelloù er penn a-raok, hag e-lec'h un dibr ez eus ur seurt kador gant ur c'hein da harpañ outañ. Bihanoc'h e vez ar rod a-raok peurvuiañ. A-us d'an daoulin e vez ar varrenn-stur, pe dindan revr ar blenier.\nUr marc'h-houarn a-blaen\nMarc'h-houarn a-blaen en XXvet kantved\nGant Charles Mochet an hini e voe krouet ar c'hentañ marc'h-houarn a-blaen. Pederrodek e oa, da reiñ tro d'e vab da vont war an hent hep bezañ diskaret gant ur c'harr. Goude e krouas marc'hoù-houarn pederrodek gant div azezenn a reas «vélocar» anezho,\nStal marc'hoù-houarn a-blaen e Nijmegen.\nEnor da Charles Mochet, gant George Mochet\nLe site de l'association française affiliée à l'IHPVA\nUr gaer a lec'hienn eus Belgia\nDicoBent, le… dico du bent !\nun petit wiki du VPH\nAdtapet diwar « https://br.wikipedia.org/w/index.php?title=Marc%27h-houarn_a-blaen&oldid=1823221 »


Pobloù – Page 23 – Radio Kerne\nPiv ‘neus kavet Amerika ?\nVikinged e Amerika ?\nD’an 12 a viz Here 1492 e oa bet kavet Amerika gant Christophe Colomb. An dra-mañ ‘peus desket er skol ha koulskoude n’eo ket gwir. Tud all, pobloù all a vefe bet o pourmen du-hont a-raok an aotroù Colomb, e-giz ar Vikinged.\nTunvezh ha Benjamin a glasko sevel listenn ar re ‘nefe diskoachet Amerika a-raok tout ar re all.\nKurdistan dizalc’h ?\nKurded hag a zo o vanifestiñ\nA-benn dilun vo renket ur votadeg e Kurdistan Irak, ur referendum diwar-benn dizalc’h ar vro. « Faotañ a rafe deoc’h e teufe Kurdistan da vezañ ur vro dizalc’h ? » a vo goulennet. Med n’eo ket ken aes-se an traoù. Peursur eo bremañ ne vo ket asañtet disoc’h ar votateg gant ar broioù all. Ha partiet fall eo evit poent. Disul en dooa graet e soñj gouarnamant Iran serriñ e harzoù gant Kurdistan Irak. Ha dilun e oa bet nullet ar referendum gant Parlamant Irak.\nHag un diaesamant all a zo e Kurdistan : ouzhpenn Kurded a vev eno. Arabed, Asirianed, Yezidied, Armenianed, Turkmened ha pobloù bihan all a vez kavet ivez. Ha n’em em glev ket mat-tre ar Gurded hag an Arabed o-daou . Den ne oar neuze penaos troio an traoù a-benn ar sizhun a zeu.\nTeir yezh nevez-kavet\nEnrollañ yezhoù ar bed\nTro c’hwec’h mil yezh a zo er bed hag reoù nevez a vez diskoachet a-wechoù : yezhoù kozh a zo aet da goll ‘pell zo, yezhoù a-vremañ dianveet peotramant yezhoù nevez-ganet.\nTunvezh ha Benjamin a ginnigo teir yezh deomp neuze.\nAr broioù dianveet\nAn dra-mañ a zeu eus : Wikipedia\n197 bro a c’heller kontañ er bed hervez listenn an ONU. Koulskoude e vez kavet broioù all ivez ha n’int ket bet anveet anezho en ur mod ofisiel gant an ONU :\nSomaliland, Osetia ar C’hreisteiz peotramant Trañsnitria. Lod all c’hoazh n’int bet anveet gant holl vroioù an ONU : Israel, Kosovo pe Sina.


2 886 ann. (2017)\nBronn (Broons e galleg) a zo ur gumun eus Breizh e Bro Sant-Maloù ha pennlec'h kanton Bronn, e departamant Aodoù-an-Arvor, e Norzh Breizh.\n4.2 XVIt kantved\n4.4 XIXt kantved\nWar ar Rosette, Damiette, he Frémeur en em gav Bronn\nHervez Arthur Le Moyne de La Borderie (1827-1901) ec'h eo keltiek anv ar gumun, hag e talveze kement ha « tertre, mamelon » evel bronn ha bren eta.\nTud all, Dauzat & Rostaing, o deus meneget e c'halle dont eus Broc'han, anv ur roue brezhon eus Kembre.\nMa bourg Bronn emãn war un uhel, ar voudenn Gwesklin e oa en un draonienn gleb.\nMes, ar voudenn a zo bet krouet pell goude ar bourg.\nBronn e oa ur barrez eus eskopti Sant-Maloù , ha staget ouzh hini Sant-Brieg goude an Dispac'h Gall.\nMervel a reas, er bloaz 1353, Roperzh II Gwesklin, mab-bian Roperzh Iñ, ha tad Beltram Gwesklin\nseiziz a zo laket war ar ch'astell, an 27 Mae 1420, itron Klizon mestrez warnañ, ha tapet evit kontan Dug Yann Vt, gant Charlez Montforzh, aotrou Frinaudour.\nGoude trec'h ar roue Herri IV war al (Ligue), kastell Bronn a zo diskaret da vat. \n1790: gant al lezenn eus an 26 a viz C'hwevrer e voe lakaet Bronn da benn ur bann .\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Rathier e anv, Chartier, kure, ha daou veleg, Picouest (beleg-servij) ha Bougault; Rathier, kannad e Breujoù Meur Bro-C'hall hag er Vodadenn vonreizhañ vroadel, en-doa graet al le, met, pa welas ne veze ket degemeret an diferadennoù, ez embannas e oa didalvoud e le .\n113 gwaz a gollas o buhez abalamour d'ar brezel hervez monumant ar re varv, d.le. 3,99 % ag ar boblañs hervez an niveradeg bet graet e 1911 .\nMervel a reas naontek den eus ar gumunn abalamour d'ar brezel .\nMarvet eo e miz Mezheven 1940, e-pad an Eil brezel-bed  .\nRoll maered ar gumunAozañ\nEmdroadur ar boblañs 1778-2006Aozañ\nBeltram Gwesklin, ganet eno e-tro ar bloaz 1320\nBeltram ar Park, kabiten Broon e 1406\nGabriel-Henri-René de Neuville, bet ganet e Bronn an 9t Gouere 1744, alvokad ouzh Breujoù, senechal Yugon, kannad Sant-Brieg ouzh Stadoù ar Iñ Ebrel 1789; kuzulier jeneral, 1790, art da Anaon e Sant-Brieg ar 16t a viz Du 1791.\nCharles Rathier, bet ganet e Bronn an 11 a viz Du 1747; person parrez an Intron-Varia, kannad e Breujoù Meur Bro-C'hall hag er Vodadenn vonreizhañ vroadel. Beleg touer. En em ziskargas nepell goude. Aet da Anaon e Bronn ar 16 a viz Du 1791\nTad Teodor Botrel (1858-1925) e oa ginnidig eus Bronn.\nBronn war Geobreizh\n↑ Régis de Saint-Jouan\nAdtapet diwar « https://br.wikipedia.org/w/index.php?title=Bronn_(kumun)&oldid=1876694 »\nDernière modification le 24 Mae 2020, à 17:33\nKemmoù diwezhañ degaset d'ar bajenn-mañ d'an 24 Mae 2020, da 17:33.


An damer : arouez ar meskañ ha hini 2 Tone ivez\nMeur a zoare a zo da gompren anv an ti-embann. Logo an ti-embann a zo anezhañ un damer pe ur vandenn enni karrezioù gwenn ha du. Sed aze diazezoù mennozhioù krouerien an ti-embann : tud du ha re wenn asambles. Luganioù evel «Music against racism» (ar sonerezh a-enep d'ar ouennelouriezh) a zo arouezius ivez. Un dave eo ivez da lusk ar sonerezh ska (lusk-troc'h), rak ul lodenn eus ar sonerezh ska eo ar sonerezh two-tone. An dro-lavar « two-Tone » a c'haller implijout neuze a-benn envel ar banniel karrezioù gwenn ha du, ar prantad 1979 - 1981 a-fet sonerezh, pe c'hoazh strolladoù sonerezh ska ar mare-se (da skouer : Madness).\nWalt Jabsco eo anv arouez an ti-embann. An tres anezhañ a zo diazezet war ur poltred kozh eus Peter Tosh, war golo Studio One, ur bladenn bet embannet gant Wailing Wailers e 1964.\nHoll strolladoù an ti-embann a zivizas en em wiskañ en un doare arouezius, ha distreiñ a rejont da ziazezoù al luskad skinhead : chupennoù du ha rochedoù gwenn, togoù pork pie, kinklet alies gant gant tresa an damer, dilhad Fred Perry. Deuet eo an damer two-tone da vezañ unan eus arouezioù ar sonerezh ska. Diazezet eo war tres ar banniel gwenn ha du karrezennet a voe implijet gant ar Mods pa aozent redadegoù skouterioù, hag implijet goude-se gant ar rude boys koulz hag ar skinheaded.\nPladennaoueg klok 2 Tone Records[kemmañ | kemmañ ar vammenn]\nCHS TT7 Elvis Costello & The Attractions - I Can't Stand Up For Falling Down / Girl's Talk 7" (Diembann – profet e-pad sonadegoù)\nCHS TTS1 The Apollinaires - Envy The Love / Give It Up / Tear The Whole Thing Down / Y Lang, Y Lang 12" (bruderezh, gant The Higsons)\nCHS TT23 The Special AKA - War Crimes / 7"\nCHS TT10 23 The Special AKA - War Crimes / 10"\nCHS TT12 25 The Special AKA - Racist Friend / Bright Lights / Racist Friend (Instrumental) / Bright Lights (ton-binvioù) 12"\nCHS TT28 The Friday Club - Window Shopping / Window Shopping (ton-binvioù) 7"\nCHS TT12 28 The Friday Club - Window Shopping / Window Shopping (ton-binvioù) 12"\nTTP1 V/A - The 2 Tone Story promo EP 7" (EP 4 c'hanaouenn ennañ, Specials, Selector, Madness, bruderezh evit The 2 Tone Story LP)\n↑ 1,0 ha1,1  2-Tone Records label discography\nAdtapet diwar « https://br.wikipedia.org/w/index.php?title=2_Tone&oldid=1452486 »\nKemmoù diwezhañ degaset d'ar bajenn-mañ d'an 2 Ebr 2013, da 22:38.


Sede pelec'h emañ Lemnos\nAnnezet eo an enez abaoe an amzerioù koshañ. E Lemnos ez eus bet kavet ur maen, warnañ un enskrivadur en ur yezh, anvet lemneg, zo tost d'an etruskeg. Goude bezañ bet dindan yev impalaeriezhioù Roma ha Bizantion, e voe Lemnos ul lodenn eus Republik Venezia ivez. Aloubet e voe gant an Durked e 1478 ha goude se e voe en Impalaeriezh otoman. Dont a reas da vezañ unan eus inizi rouantelezh Gres e 1912.\nE mojennoù Henc'hres e oa annezet an enez gant Hefaistos, doue an tan, ar govelioù hag ar menezioù-tan. Eno e oa bet taolet gant e dad, Zeus, pa oa bet skarzhet eus menez Olimpos, annez doueed Henc'hres.\nE Lemnos ivez eo gwriziennet mojenn Hipsipile.\nAdtapet diwar « https://br.wikipedia.org/w/index.php?title=Lemnos&oldid=1815969 »


Pajenn:Le Clerc - Ma beaj Jeruzalem, 1902.djvu/12 - Wikimammenn\nPajenn:Le Clerc - Ma beaj Jeruzalem, 1902.djvu/12\nkaer, skrivet gant ho pluen drant ha skanv, en ho yes karet, marellet gant skeudennou koant.\nMe ’zonj o devezo joa, goalc’h o c’halon.\nOber a reot, ouspen, eur vad dispar d’ezo.\nEun dra vraz a vanke da gals a Juzevien a veve en amzer Hor Zalver Jesus-Krist : ne gredent ket ’oa Doue an den-ze a velent dalc’h mad dirak o daoulagad, o ren eur vues santel, hag oc’h ober miraklou a ziskueze ervad goulskoude ’oa Mab Doue, Doue evel e Dad a zo en nenv.\nNi, kristenien katolik, a gred stard hag a gompren mad Hon Zalver benniget a oa Doue. Mes na gomprenomp ket kouls ’oa den ives, hag en deus bevet bues an dud, hor bues-ni, en eur c’horn douar a zo pell dious hon hini ha dishenvel dioutan.\nKredi e reomp a dra-zur ’oa den eveldomp ; mes ne gomprenomp ket avoalc’h peseurt mad den ’oa ha pe doare en doa da veva. Gouzout an traou-ze a zo c’huek d’an oll.\nC’hui, va mignon, ho peus guelet doare an dud du-ont hag o gisiou. Eno, ar c’his a jench nebeutoc’h eget en hor bro-ni, Breizis. Ar merc’hed a zo goloet ha paket o fenn hag o bleo hirio ken deread hag en amzer ar Verc’hes Vari. Ar zae a zo endro d’ar voazed a zo kel ledan ha ken modest hag an hini a c’holoe Hor Zalver. Meur a veach, marvad, o velet ar vugale gant o zammik sae hag o bleo rodellet, ho peus gwelet en ho sonj ar Mabik Jesus.\nAn douar dreist-oll na jench ket… hag an douar-ze ho peus breset eo an hini en deus harpet izili tener ar Mabik Jesus e Bethleem.\nBethleem, Jerusalem hag ar c’heariou-all a zo atao, var nebeut avoalc’h a dra, ar pez ma oant en amzer Jesus. Ar menesiou, an traoiennou, ar parkeier a zo ar memez tra, nemet n’int ket goloet gant ar guez glaz hag an drevajou\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/12&oldid=107708 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/467 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/467\nDoue ; (3) ha kement spered ha na anzav ket ez eo Jesus-Christ deuet er c’hig, n’eo ket a-berz Doue. Hogen, hennes eo spered an Ante-christ, divar-ben pehini hoc’h euz klevet lavaret ema o tond, ha pehini a zo dija breman ebarz ar bed. (4) C’houi, bugaligou a zo euz a Zoue, hag hoc’h euz trec’het anezhe, rag an hini a zo enoc’h, a zo brassoc’h eged an hini a zo er bed. (5) Int a zo euz ar bed, dre-ze e komzont hervez ar bed, hag ar bed a zelaou anezhe. (6) Ni a zo euz a Zoue ; an hini a anavez Doue, a zelaou ac’hanomp ; an hini n’eo ket euz a Zoue, na zelaou ket ac’hanomp : dre gement-se ec’h anavezomp ar spered a wirionez hag ar spered a c’haou.\n(7) Bugale muia-karet, en em garomp an eil egile ; rag ar garantez a zeu euz a Zoue, ha kement hini a gar, a zo ganet euz a Zoue, hag a anavez Doue. (8) An hini na gar ket, n’hen deuz ket anavezet Doue, rag Doue a zo karantez. (9) Karantez Doue en hor c’henver a zo en em diskouezet dre ma hen deuz digasset Doue he Vab unic er bed, evit ma vevimp dreizhan. (10) E kement-man ema ar garantez : n’e ket ni eo hon euz karet Doue, mes Doue eo hen deuz hor c’haret, hag hen deuz digasset he Vab, da veza eur sacrifis a adunvaniez evit hor pec’hejou. (11) Bugale muia-karet, mar hen deuz Doue hor c’haret evel-se, ni a dle ive en em garet en eil egile. (12) Den e-bed n’hen deuz biscoas gwelet Doue ; mar en em garomp an eil egile, Doue a choum enomp, hag he garantez a zo peur-c’hreat enomp. (13) E kement-man ec’h ouzomp penaos e choumomp enhan hag hen enomp, o veza ma hen deuz roet deomp euz he Spered. (14) Ha ni hon euz gwelet, hag e roomp testeni penaos an Tad hen deuz digasset ar Mab, Salver ar bed. (15) Piou-benag a anzavo ez eo Jesus Mab Doue, Doue a choum enhan, hag hen en Doue. (16) Evidomp-ni, hon euz anavezet ar garantez hen deuz Doue evidomp hag hon euz credet enhan : Doue a zo karantez ; hag an hini a choum er garantez, a choum en Doue, ha Doue enhan. (17) E kement-man eo peur-c’hreat ar garantez enomp, evit ma hor bezo fizians en deiz ar varn ; rag evel ma’z eo he-unan, evel-se ez omp ive er bed-man. (18) Er garantez ne vez aoun e-bed, mes ar garantez parfet a daol kuit an aoun ; rag pa vez aoun, e vez ive eur bunition-benag, hag an hini hen deuz aoun n’eo ket parfet er garantez. (19) Evidomp-ni, ni a gar anezhan, aba-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/467&oldid=125601 »


Livres en ligne de Renaud Camus : « La Dépossession » (« 10. [Le deuil de l’être] »)\n10. [Le deuil de l’être]\nHeidegger n’aurait sans doute rien à dire là-contre, mais la remarque lui semblerait peut-être un peu ~~~~ ~~~ plafond.\n« ~~~ pensant grossièrement, écrit-il, ~~~ ~~~~~~~~~ ~~~~~~~ ~~~~ ~~~ ~~~~ [de Nietzsche] ~~~~ ~~~~ ~~~ ~~~~~~~~~~~~~ ~~~ ~~’~~~~~~ ~~~~~~ ~~~ ~~~~~ à l’homme, ou, ~~~~~~~ ~~~~~ ~~~~~~~~~~~~~~, ~~~~ ~~~~~~~~~~ ~~~~ ~~’~~~~~~ ~~ ~~~ ~~~~~~ ~~~ ~~~~~. ~~~~~ ~~~~ ~~’~~~~~~~~~~ ~~~~~~ ~~~~~~~~ en vérité bien ~~~~ ~~~~~~~~~~~ ~~~ ~~’~~~~~~~~ ~~~~~~~. »\nMême ~~ ~~~~~~~~~~ ~~~~-~~~~~ ~~~ ~~~~~~~~~ ~~~~~~~~~~~~~, ~~~~~~ ~~~ ~~~ ~~~~ ~~~~~ comprendre ce qu’il ~~~~, ~~~ ~~~~~~ ~~~ ~~’~~~ ~~~~ ~~~~~~~~~~ ~~~~~~~ ~~~~ ~~~~~~~~~~~~~. ~~~~~~~~~~, ~~~ ~~~~~~, ~~~ ~~~~~ ~~~~ ~~~ la métaphysique. En ~~~~~~~~~~~ ~~~~~~~~~~ ~~~~ ~~~~~~~~, ~~~~~~~-~~~ ~~~ ~~~~ ~~~ ~~~ ~~~~~~~~ ~~~ ~~~~~~~~~~, ~~~~~~~~~~ ~~~~~~~~ ~~~~~ ~~~ ~~~~~~~ des valeurs, qui ~~~~~~~ ~~~ ~~~~~ ~~’~~~~ ~~~~ ~~~~~~ ~~~ ~~’~~~~~. ~~’~~~~ ~~ ~~~~~~ ~~~~~~~~~ ~~~~ ~~~ ~~~~~~~~~ ~~~~ ~~~~~ la première fois, ~~~ ~~~~~ ~~~~ ~~~~~ ~~~~~~~ ~~~~~~~~ ~~~ ~~’~~~~~~~, ~~~ ~~~~~~ ~~~ ~~~ dépossession, ~~~~, ~~~ ~~~ ~~~ me fourvoie pas ~~~~~, ~~~~~~~~ ~~~~~~~~~ ~~~~~ ~~~~~~~~ ~~~~~ ~~~ ~~~~~~ ~~~ ~~~~ ~~~~~~~~ ~~ ~~~~ ~~~~~~~~~ :\n« ~~~~~ ~~~ seul fait que ~~’~~~~~ ~~~~ ~~~~~~~ ~~~~~~ ~~~~~~~, ~~~ ~~~~ ~~~~~ ~~~~~~~ ~~~ ~~~~~ ~~’~~~~ ~~~~~~~~~~ ~~~~~~ ~~~~ ~~~ ~~~~~~~~ de puissance elle-même. ~~~~~ ~~~~~~ ~~~ ~~~~~, ~~~~~ ~~~ ~~~~~~ ~~~~~~~ ~~~ ~~~ ~~~~ ~~~~~~~ ~~~ ~~~~~~ ~~~~~~~, ~~’~~~~~ ~~~~-~~~~~ a déjà été ~~~~~~~~~~ ~~~ ~~~ ~~~~~~~~ ~~~ ~~~~ ~~~~~~~~ ».\nLes ~~~~~~~~ ~~~ ~~~~~ ~~~~ ~~’~~~~~. ~~~~~~ ~~~ ~~~~~ ~~~~~ un leurre, un ~~~~~~~~ ~~~ ~~~~~~~~~~~~~, ~~~ ~~~~~~~ (~~~ ~~~~ ~~~~ ~~~~~ Heidegger). ~~~~ ~~~~~~~~~ ~~~~~~~~~~~~~~, ~~’~~~~ ~~’~~~~~~~~ ~~~~ ~~~~ quotidiennement hébétés par ~~~ ~~~~~~~, ~~’~~~~~~, ~~’~~~~~~~~~~~, ~~~ ~~~~~~~ ~~~~~~~~~~~~~~ ~~~ ~~~~ ~~~~~~~~~~ ~~~~~~~~~~~~ ~~~~ ~~~~~~~~~~~ ~~~ ~~’~~~~~~~~~ ~~~ ~~~~ machines à abrutissement, ~~’~~~ ~~~~~~~~~~~~ ~~~~~~ ~~~~~ ~~~~ ~~~~~~~~~~~~~ ~~~~~~~~~~~~ ~~~ BNG ~~~~~~ ~~~~~~~~~~~ ~~~~~ ~~~~~~~~~ ~~’~~~~ ~~~~~~~~~ un ~~~~~~~~~ de valeurs ; ~~~ ~~~ ~~~~~~~ ~~~~~~~ ~~~~~~~~~~~~ ~~~~~, ~~~ ~~~~~ ~~~~ ~~~~~~~~ ~~~~~~~~~~ : ~~’~~~~~~~~, ~~~ ~~~~~~~~, ~~’~~~~~~~~~~~~, ~~~~. Certes le général ~~~ ~~~~~~~ ~~ ~~~~~~~~~ ~~~~~~~~~~, ~~~~~~ ~~~~ ~~~~~~~~ ~~~~~~~~, “~~~~ ~~~~~~~~~ ~~~~~ ~~~ ~~~ ~~~~~~~”. ~~’~~~~~~ ~~~~~ son droit, et ~~~ ~~’~~~~ ~~~~ ~~~ ~~~~~. ~~~ ~~~~~~~ ~~~~~~~~~~ ~~~~ ~~~~~~ ~~~~~~~ ~~~ ~~~~~~~, ~~~ ~~~ ~~~~~~~ ~~~ le croyait certainement ~~~~, ~~~~ ~~~ ~~~~~~~ ~~~~ une idée. “~~’~~~ ~~~~~~ ~~~~ ~~~~~”, ~~~ ~~~~~~~, ~~~ ~~~~ ~~~~~ ~~~~ de celui qui ~~~~~~, ~~~~~ ~~~ ~~~ ~~~~~ ~~~ ~~~~ ~~~~~~. ~~~ ~~~~~~~ ~~’~~~~ ~~~~ ~~~~~ ~~~~ ~~~~~ ~~~’~~~~~ ~~’~~~~ un système de ~~~~~~~~. ~~~ ~~~ ~~~~~~~~ ~~~ ~~~~ ~~~~~~~~ ~~~~~ ~~’~~~~~~~~~~ ~~~~~~~~~~~~~, ~~~~~ ~~~~~ ~~’~~ ~~~~~~~~~ ~~~ ~~ ~~~~~ associée par des ~~~~~~, ~~~~~ ~~~ ~~~~~~~ ~~~~~~ ~~~~~ ~~~ ~~~ ~~~~~~~ ~~ ~~~~~, ~~~~~ ~~’~~~~ ravalée ~~ ~~~~~, ~~~~~ garder le terme ~~~ Heidegger.\nJe ~~~~~~ ~~~~ ~~ ~~~ ~~~~~~ ~~~~~~~~~~, ~~~ ~~~~~~~ ~~~~~~ ~~~~~~~~~~~~~~, ~~~ ~~~~~ ~~~ ~~~ ~~~~~~ pas qu’ils soient ~~~~~~~~~, ~~~ ~~~’~~~~ ~~~~~~ ~~~ ~~~~~~~~ ~~~~~~~ ~~~ ~~’~~~ ~~~~~~~~, ~~~~~ ~~~~ ~~~~~~~~~~~~~. ~~’~~~ ~~~~~~~~~ ~~~ ~~~~~~~~~~ et j’admire beaucoup ~~~~~~ ~~~~~~~~~~~~ ~~~~~~~~, ~~~ ~~~~~~ ~~~~~~~ ~~~~~~~~~~~ ~~~ ~~~~~~~~~~~~~ ~~~-~~~~~~~~~, ~~~~~~~~~. ~~~~~ ~~~~~ ~~~ ~~~~~ ~~~ ~~~ suis pas “identitaire”. ~~~~ ~~~~~ ~~~~ ~~~ ~~~~~~~~~~ ~~~~ ~~~ ~~~~~~~ ~~ ~~~~ ~~~~~~~~, ~~~ ~~~~~~~ ~~~~~~ ~~ ~~~~ idée, ce site le ~~~~~ ~~~~~~~~~~~~~ ~~~ ~~~ ~~~~~~~, ~~~~~~~~~ (~~~~~ ~~’~~~ ~~~ ~~~~ ~~’~~~~~~~~~~~~, ~~~~~ ~~~~~~~~). ~~~~~~~~~~ ~~~ ~~~ ~~~ de l’identité comme ~~~~ ~~~~~~~~ : ~~~~~~ ~~~ ~~~~~ ~~~~ ~~’~~~~~ ~~~~~ ~~~ substitut ~~~ ~~’~~~~~, ~~~~ ~~~~~~~~~~~~~. ~~~~ ~~~~~~~ des tranchées et ~~~ ~~~~~~~ ~~’~~~~~~~~ ~~~~~~~ ~~~~ ~~~~~~~~~~~~~ : ~~~~~~ ~~~~ ~~~ ~~~~ ~~~~~ ~~~~~~ ~~~~~~~~, ~~~~ ~~~~~~~~ français, et cela leur ~~~~~~~~~ ~~~~~ ~~~~~~~~~~. ~~’~~~~~~~~~ ~~~~ ~~~ ~~~~~~~~~~ ~~~ ~~~ ~~~~ ~~~~ ~~~~~~~~~~ ~~ ~~’~~~~~. ~~~~~ ~~~~ ~~~~ un double, un ~~~~~~~, ~~~ ~~~~~~~~~~, ~~~ ~~~~~~~ ~~~~~ ~~~~ ~~~~~~. ~~~~~ ~~~~~~~~~~ ~~ ~~~~~~~~ ~~~~~~, ~~’~~~~ ~~~~~~~~, ~~~ ~~~~~~~~~, qu’on n’est pas ~~~~~~ ~~~~~~. ~~~~~~ ~~’~~~~~~~~~, ~~~~ ~~~~~~~~, ~~~ ~~~~~~~~~~~ ~~~’~~~~~~ ~~~~~~~~~ ~~~~~ ~~’~~~~~~ ~~~~~, ~~~~~ ~~~~~ ~~~ ~~~~~~ de l’être. L’être ~~~~ ~~~~ ~~~~~~~~~~~ — ~~~ ~~~~~~ ~~~~ ~~~~~ ~~~~~~~~~~~ ~~~~~~~~~, ~~~~~-~~~~~. « ~~~ ~~~~~ ~~~~~~ ~~~~ ~~~~ », dit le ~~~~~~~~~ (~~~~~ ~~~ ~~~ ~~~~~~~~~~ ~~~~~ ~~~~ ~~~ ~~~~~~ ~~~ ~~~~~~~~~) ; ~~~ ~~~~~~~~ ~~~~~, ~~~~~~ ~~~~ traducteurs : « ~~~ ~~~~~ ~~~~~~ ~~~~ ~~~~~ ».\n ~~~~~~~ ~~~~~~~~~~, “~~~ ~~~~ ~~~ ~~~~~~~~~~ ‘~~~~~ ~~~~ ~~~~~’”, ~~~ Holzwege, op. cit., p. 308.\n Ibid., ~~. 312.\n « ~~~ ~~~~~~~, ~~~ ~~~~~ ~~~ ~~~~ ~~~~~~ ~~’~~~~~, ~~~~~~~~ ~~~~~~ ~~’~~~~~~~ ~~~~~~~~~~~~ du métaphysique. », Ibid., ~~. 274.\n Bloc Négationniste-Génocidaire — ~~~ ~~~~~~~~~~~ ~~~~ ~~~~~~~ ~~~ ~~~~ ~~~~~~~~ ~~~~ ~~~~~~ ~~~ ~~~~ de volume, avec ~~~~~ ~~~~~~~~~~~~.


Pennaenn urzh ar fonennoù - Wikipedia\nEr yezhoniezh e vez implijet an termen pennaenn urzh ar fonennoù (saoz.: Sonority Sequencing Principle) war dachenn ar fonetik hag ar fonologiezh evit komz eus ur bennaenn fonotaktikel o tennañ d'an doare ma vez urzhiet ar skizhadoù en ur silabenn diazezet war skeul an hesonerezh.\nHervez ar skeul-se e rank bezañ ar greñvañ hensonerezh ar c'hraoñell (ur vogalenn pe raloc'h ur gensonenn silabennek) vont war wanaat seul pelloc'h m'ac'h eer dioutañ (ur gensonenn pe ul lieskensonennad) e penn ar silabenn ha/pe e lost ar silabenn. Urzhiet e rank bezañ ivez pep elfenn gensonennel en ul lieskensonennad hervez an hevelep pennaenn, da lâret eo e rank bezañ an elfenn gensonennel gwanoc'h pelloc'h diouzh kraoñell ar silabenn evit an elfenn gensonennel kreñvoc'h, tostoc'h homañ ouzh kraoñell ar silabenn.\nUr skouer vat eo ar ger unsilabennek "trest": e penn ar silabenn e kaver ur lieskensonennad o kregiñ gant ur gensonenn dre serriñ ([t]), ar re izelañ e skeul an hesonerezh, ha diouzhtu war-lerc'h, tostoc'h ouzh kraoñell ar silabenn, ur gensonenn linkus uheloc'h evit an [t] war ar skeul e kraoñell ar silabenn emañ ar vogalenn [e], poent kreñvañ hag uhelañ ar silabenn hervez skeul an hesonerezh, ha neuze war wanaat war ar skeul ur gensonenn dre daravat ([s]) uheloc'h war ar skeul evit ar gensonenn dre serriñ e diwezh ar silabenn ([t]): trest\nGant yezhoù 'zo, ar saozneg hag ar ruseg, ne vez ket doujet d'ar bennaenn-mañ atav, keit ha ma vez doujet dezhi en un doare strizh gant yezhoù all, evel da skouer gresianeg attek ma ranke dont da heul ur gensonenn dre darzhañ e penn ur silabenn ur gensonenn linkus pe c'hoazh ur vogalenn met n'halle ket dont war he lerc'h ur gensonenn dre daravat.\nGant yezhoù zo, evel da skouer an hebraeg, e kaver plaenennoù hesonerezh, da lâret eo div gensonenn heñvelsilabennek renk-ouzh-renk kevatal o live war skeul an hesonerezh.\nAdtapet diwar « https://br.wikipedia.org/w/index.php?title=Pennaenn_urzh_ar_fonennoù&oldid=1741820 »\nDernière modification le 5 Meu 2017, à 18:19\nKemmoù diwezhañ degaset d'ar bajenn-mañ d'an 5 Meu 2017, da 18:19.


Buhez ar Sent/1894/Kallist - Wikimammenn\nBuhez ar Sent/1894/Kallist\n◄ Edouard Kallist Thereza ►\nar pevarzekved devez a viz here\nSANT KALLIST, PAB HA MERZER\nKallist a ioa ganet e Rom, hag a oue choazet evit pab goude merzerenti sant Zephirin. Ar gristenien a veve e peoc’h d’ann ampoent, hag ar pab nevez a gemeraz tro ac’hano da zevel eunn iliz enn henor d’ar Verc’hez enn tu all d’ar ster a reer ann Tibr anezhi. Meur a iliz all a oue savet c’hoaz d’ar memes mare ; mes ann holl ilizou-ze a oue pilet d’ann traon pa zirole adarre ar bersekusion.\nAr pab-ma a greskaz ive eur vered goz el leac’h ma’z euz bet enterret merzerien a villerou, hag ar vered-se a oue hanvet a-c’houdevez gueret Kallist. Erfin, hen eo a reaz eul lezenn euz a iun ann Daouzek Deiziou, a ioa dija ar c’hiz anezhan abaoue ann Ebestel, ha gourc’hemenn a eure d’ann holl dud fidel miret ar iun-ze evit trugarekaat Doue abalamour d’ar grasou a resevent diganthan e peb amzer euz ar bloaz, ha tenna he vennoz varnho ha var ho douarou.\nGoulskoude, ma ne glaske ket ann impalaer d’ann ampoent lakaat ar gristenien d’ar maro, ar baianed a ioa er c’hargou huela, ha beleien ann idolou a jome ato kounnaret enn ho enep. Eunn devez m’edo beleien ann idolou o kinnig eur sakrifis d’ann doue faoz Jupiter, pevar anezho a oue lazet gant ar gurun enn eunn tapl kount, hag aoter ann doue faoz a oue pulluc’het. Raktal ar baianed all a dec’haz kuit gant ho spount, hag hiniennou a erruaz betek al leac’h m’edo Kallist o kana meuleudiou ann Aotrou Doue asambles gant he veleien hag ar bobl fidel.\nHogen, etouez ar baianed-se ez oa eunn den a renk huel, he hano Palmaz ; hema a zonjaz dioc’htu oa ar gristenien a ioa kaoz dre ho zorserez d’ann drouk e devoa great ar gurun, ha setu hen d’ar red d’ho diskuill da c’houarner Rom. Ar gouarner a roaz kounje d’ezhan da gas soudarded ganthan evit kregi e servicherien Jezuz-Krist hag ober d’ezho adori ann idolou. Mes ar zoudarded a deuaz da veza dall pa zigouezchont e kichen al leac’h m’edo ar pab gant he veleien hag ar bobl fidel.\nNeuze Palmaz a redaz adarre da gounta d’ar gouarner ar pez a ioa c’hoarvezet, hag ar gouarner hag hen en em glevaz da ginnig eur sakrifis d’ann doue Merkuur evit beza treac’h d’ar gristenien. Mes epad ar sakrifis eur plac’h iaouank, hag a ioa ann diaoul enn he c’horf, a griaz a bouez-penn : « — Doue Kallist eo ar guir Doue ! » Kerkent Palmaz a zigoraz he zaoulagad da sklerijenn ar feiz, hag a ieaz dre guz d’en en em strinka da dreid ar pab santel enn eur c’houlenn beza badezet.\nHe c’hreg, he vugale hag holl dud he di, hag ar re-ma a ioa daou-ugent anezho, a resevaz ar vadiziant asambles ganthan. Goudeze ar pab a vadezaz c’hoaz eunn den all a renk huel, he hano Semplis, gant he drivac’h ha tri-ugent esklav.\nAdtapet diwar « https://br.wikisource.org/w/index.php?title=Buhez_ar_Sent/1894/Kallist&oldid=30746 »\nKemmoù diwezhañ degaset d'ar bajenn-mañ d'an 20 Gen 2012, da 22:35.


Journal de Renaud Camus, lundi 27 octobre 1986\ncréée le lundi 15 décembre 2014, 16 h 07\nmodifiée le dimanche 18 décembre 2016, 23 h 40Lundi 27 octobre 1986, 4 heures de l’après-midi. Emmanuel Hocquard, nouveau pensionnaire, est arrivé ce matin. Il sort d’ici. Il est déjà déprimé au ~~~~~~ ~~~ ~~~ ~~~~~~~ ~~~~~ ~~~’~~ ~~~~~~ ~~’~~~~~~ ~~’~~~~ ~~~~~~~~~~ ~~~ ~~~~~~~ ~~~~~, ~~~~-~~~, “se saouler la ~~~~~~~”. ~~~ ~~’~~ ~~~~~~~ ~~~~ ~~~~~~~~~~~~, ~~~~~ ~~~ ~~~~~~~~~ ~~~~ ~~~~~~~~, ~~~~~~~~~ ~~~~~ ~~~~ ~~~~~. ~~~ ~~~~~~~ ~~~~ ~~~~ ~~~~~ ~~~~ ~~~~~~ ~~~~ ~~~ ~~~~~~~ ~~~~~~~~~ ~~~~ la ville et ~~~ ~~~~~~~ ~~~~~~ ~~~ ~~~~~~~~, ~~~~ ~~’~~ ~~~~ ~~~~~ ~~~~~~~~ ~~~~~~~ ~~~~~ ~~~~~~~~ ~~~ ~~~~~~~~~, ~~~ ~~~~~~~. ~~~~ ~~~~~~~~~~ ~~~~~~ ~~~~~ ~~~~~~~~~ ~~~~~ ~~~ ~~~~~-~~~~~~ ~~~ ~~~ nord, mais des ~~~~~~~~~ ~~~~~ ~~~~~~~~ ~~~~~~~~~ ~~~ ~~~~ ~~~~~~~~~~. ~~~ ~~~~~~ ~~~~~~~~ ~~~~~~~~ ~~~~~~ ~~~ ~~~~~~ ~~~~~ ~~~~ ~~~~ ~~~~~~~~. ~~’~~~~~ ~~~~ ~~~~~~ ~~~~ ~~~~~~~~~~~~~ ~~~ ~~~~~~~~~~~~ ~~~ ~~~ saleté. Il y ~~ ~~ ~~~~~~ ~~~~ ~~~~~~~ ~~~ “~~~~~~”, ~~~ ~~’~~~ ~~~~~ ~~~~~, ~~~~, ~~~~~ ~~~~~, ~~’~~~~~~ ~~~~~ ~~~ ~~~~~~~~~ ~~~~ ~~~~ ~~~~~~~~~ ~~~~ ~~~~~ ~~~~~~~~~~, ~~~ ~~~~ ~~~~~~~~~~~ n’est plus qu’une ~~~~~~~ ~~~~~~ ~~~~~~~~ ~~~ ~~~~~~~~ ~~~~~~~~~~~ ~~~~~~~, ~~~~~~~ ~~~ ~~~~~~~ ~~~~~~~~~~~~, ~~~ ~~~~~~~~~~ ~~~ ~~~ ~~~~~~~~~~~~ ~~~ ~~~~. ~~~~ ~~~~~~~~~ ~~~ ~~~~~ ~~~~ ~~~~~~ ~~~ ~~~~~~~~~. ~~~ n’y a pour ~~~~~~ ~~~~~ ~~~~ ~~~ ~~~~~~~~, ~~~~~~ ~~~ ~~~~~ ~~~~~~~~~ ~~~~~~~, ~~~~~~~~~ ~~~~~~~~~~ ~~~~~~~~ ~~~ ~~~ ~~~~ ~~~ ~~~~~. ~~~~ ~~~~~~~~ ~~~~~~~~~~~ ~~~~~~~~~~, ~~~~~~ ~~~~~~~~~, ~~~~~~~ ~~~ ~~~~~~~~~ pièce. Dans le ~~~~~~~~ ~~~ ~~~~~~~~~, ~~~~ ~~~ ~~~~~~~~~~, ~~~~~ ~~~~ ~~~~~~~ ~~~~~ ~~~~~~, ~~ ~~~~~ ~~~ ~~~~, ~~~ ~~~~~~~~~ ~~~~~~~~~~ ~~~~~~~~~~~~~~~ ~~~~~~~, ~~~~~-~~~~~, ~~~ ~~~~~~~ ~~~~~ ~~~~~~~~~~~~ ~~~~~~~ ~~’~~~~ tringle descellée qui ~~~~~~~~~~~. ~~~~~~~~~, ~~~~ ~~~~~~~’~~~ ~~~~~~ ~~~~~~~ ~~~~~~~~~~~ ~~~~~~~~~~~~~~ ~~’~~~~~~~~ ~~~~~~~~~~~, ~~ ~~~~~~~ ~~~ ~~~~~~~, ~~~~ ~~~’~~~ ~~’~~ ~~~~~ ~~~ ~~~ ~~~~~~~ ~~~~~~~ ~~~~~~~~~ ~~~~~~~ ~~~ ~~~~~~~~~ ~~~~~~~~~~ dans de petites ~~~~~~~ ~~’~~~~~~~~~~~, ~~~~~ ~~~ ~~~~~~ ~~~~ ~~~~~~~ ~~~~~~~~~~. ~~~ ~~~ ~~~~~ ~~’~~~~ ~~~ ~~~~~~~~~~ ~~~~ ~~~~~~~ ~~~~~~~~~~. ~~~~~~~~ ~~~~~~~~-~~~~ ~~~~~ ~~~~~~~~~~ ~~~~~ ~~~~~ ~~~~ ~~~~~ ~~~ ~~~~~~~ taudis un homme ~~~~, ~~~ ~~~~~~~~~ ~~~~~~, ~~~~ ~~ ~~~~~ ~~~~ ~~~~~~ ~~~~~~~~~~~ ~~~~~~~~~ ~~~~ ~~~ ~~~~ ~~~~~~~~ ~~’~~~~~ ~~~~~~~, ~~~ ~~~~~~~~~ ~~~~ ~~~~ ~~~~~ ~~~~~~~~~~~~~~ ~~~~~~~~~~~~~ ~~~~~~~~~~~~ ~~~~~~~~~~~, ~~~ minimum de confort ~~~ ~~~ considération ?\nUn ~~~~~~~ ~~~ ~~~~~~~~~~ ~~~~~~~~~ ~~~~ ~~~~~~~~, ~~~~~~~~~~~, ~~~~~~~ ~~’~~~~~~ ~~~~~ ~~~~~ ~~~ ~~~~~~~~~ ~~~~~~~~~~~~, ~~~ sortant :\n« Et ~~~ ~~~~~~~, ~~’~~~~ ~~~’~~~ ~~ ~~~ ~~ ~~~~ se plaignent, il paraît ! »\nCet ~~~~~~~~, ~~~ ~~~~~~, ~~~~ ~~~ ~~~~~~ ~~’~~~~ ~~~~~~~~~~~~~ ~~~~~~~~~~. ~~~~~ ~~’~~~~~~~~~~~~~~~ ~~~ ~~~ ~~~~~~~, ~~’~~~~ ~~~ ~~~~~~~~ ~~ ~~~~~. ~~~~~ ~~~~~ ~~~~ ~~~~~~~ ~~~~~~~ ~~’~~~~~ ~~~, ayez au moins ~~~ ~~~~~~~~ ~~~ ~~~~~ ~~~~~~, ~~~~~ ~~~~~ ~~~~~~~~~~ ~~~ ~~~~~~~, ~~~ ~~~~~~~ ~~~ ~~~ ~~~~~~~~~. ~~’~~~~ ~~~~~~ ~~~ ~~’~~~ ~~~ ~~~~~~~~~ ~~~~~ ~~~ ~~~~~~~~~~ ~~~~~~ ~~~~~~~ ~~~~~~~~, dans tous les ~~~~~ ~~~ ~~~~ : ~~~ ~~~~~~~~~, ~~~ ~~~~~ ~~~~~~~~~ ~~~~~~~~~~~~, ~~~~~ ~~~~ ~~~~~~~~~ ~~~~~~~~~ ~~~ ~~~~~~~ ~~~ ~~~ ~~~~~~~~, ~~~ ~~~~~ ~~’~~ ~~~~~~~~~~~~~~~ ; ~~~ ~~ ~~~~~~~ ~~~~ ~~~~~~~~~~ des clients, la ~~~~~~~~~~ ~~~~~~~~~~~, ~~~~~ ~~~~ ~~~~~~~~~~~~ ~~~~~~~~~ désapprobatrice :\n« Estimez-vous ~~~~~ ~~~~~~~~ ~~’~~~~~ ~~~~~ ~~~ ~~~~~~~~~~~~~~ ~~~~~~ glorieux. »\nCertes ~~~~~ ~~~ ~~~~~~~ ~~~~ ~~~~ ~~~~~~~~, ~~~~~ ~~~ ~~~~~~~ ~~~~~, ~~~ ~~~~~ sommes même très ~~~~~~~~~~~~~~~ ~~~~~~~~~~. ~~~~~ ~~~~~ ~~~~~~ ~~~~~ ~~~~ ~~~~~~ ~~~~~~~~~~~, ~~~~~ ~~~ ~~~~~~~ ~~~~~ ~~~~ ~~~~~~~~~~~~, ~~~~~ ~~~~~~ ~~~~~ ~~~~~~~~~~ ~~~ ~~~~~ ~~~~~~~~~~ ~~~~~~~~~~. ~~~ ~~’~~~~ ~~~~ ~~~~~~~~~ de nous soumettre ~~ ~~~~ ~~~~~~~~~~~ ~~~ ~~~~~~~~ ~~~~ ~~~~~~~~~~~~~~ ~~~~ ~~~~~~~~~. ~~~~~ ~~~~, ~~~~~ ~~~~ ~~~~~~~~ ~~~~ ~~~ ~~~~. ~~’~~~~~~~ ~~~~ ~~~~~~~~~ ~~~~~~~, ~~~~ ~~~~~~~~~ ~~~~ ~~~ ~~~~~~~~ ~~~~, les portes qui ~~’~~~~~~~~ ~~~~, ~~~~ ~~~~~~~~~~~~ ~~~~~ ~~~~~~~~ ~~~ ~~~~~~~~~, ~~~ ~~~~~~~ ~~~~ ~~~~~ ~~~ ~~~~~ ~~~~ ~~~~~~, ~~~ ~~~~~~~~~~~~ ~~~~ ~~~~~. ~~~~~ ~~~ ~~~~~~~ ~~~~~~~~~ ~~’~~ ~~~~~ ~~~~ lui permette d’enjoliver, ~~~~, ~~~~~~ ~~~ ~~~~~~~~~~ ~~~ ~~~~~~~ ~~~~~ ~~~~~~ ~~~~~ ~~~~, ~~~~ ~~~~~~~~~~ ~~~~~~~~~~~ ~~~~~ ~~~~~ encore.\nRetourné à Santa ~~~~~~ ~~~~~~ Minerva, ~~~ ~~~~~~, ~~~ ~~~~~~~ ~~~ ~~~~~~~ ; ~~~~~ prophète de Baccio ~~~~~~~~~~~, ~~ ~~~ ~~~~~~~ ~~~ ~~~~~ ~~ : ~~~~ ~~~~~~ ~~~~ ~~~~~~~~, ~~~~~~~~~~~ ~~~~~~, ~~~~~ ~~~~~ ~~~~ ~~~~~~~~, ~~~ ~~~~ ~~~~~ ~~~~~~~~~~~~~~~~ ~~~~~~~~~~, ~~~~~ ~~~~~ ~~~~~~~~~ ~~~ ~~~~~ sexy. J’ai vu ~~~ ~~~~~~ ~~~ ~~~~~~~ ~~~~~~, ~~~~~~~ ~~~~~~~ ; ~~’~~~ ~~~ ~~~ ~~~~~~ ~~~ ~~~~ ~~~~~~~~~, ~~~~~~~ ~~~ ~~~~-~~~~~~~, ~~~~ ~~~~ ~~~~~-~~~~~ ~~’~~~~~~ ~~’~~~~~~ ~~~ ~~~~~. ~~~ ~~~~~~~~~ étudier presque toute ~~’~~~~~~~~~ ~~~ ~~~ ~~~~~~~~~~ ~~~~~~~~~~~~ ~~~~~ ~~~~~~~ ~~~ la Minerva, ~~~~~ ~~ ~~~~~ ~~~~~~~~~~~ ~~~~ ~~~~~~~ ~~~ ~~~~~~~~ ~~~ ~~~~~~~ ~~~~ ~~~~~~~~, ~~ ~~~~~~~~~~ ~~~~ ~~~ ~~~~~~~~ ~~~~-~~~~~~~ antique, Hercule et le ~~~~~ ~~~ Némée, ~~~~ ~~~ ~~~~~~~ ~~’~~~ ~~~~~~~~~~~ ~~~~~~~~~~ ~~~ XVe ~~~~~~~ ~~~~~ ~~~ ~~~~~~ ~~’~~~ ~~~~~~~~~ ~~~~~~~~~ ; ~~~~~ ~~~ ~~~~~~~~~~ ~~~~~~~~~, ~~~ ~~~~~~ ~~~ ~~~~~~~~~~ ~~~~~~~, évêque de Mende ; ~~~~~ ~~~ ~~~~~~~~~~~~, ~~~~ ~~~~~~~~~ ~~~~~~~ ~~~~~~~~~~ ~~~~ ~~~~~~, ~~~ ~~~ ~~~~~~~ ~~~~~~~, ~~~ ~~~~~~ ~~~~~~~~ ; ~~~ ~~~~~~~-~~~~~, ~~~~~ ~~~~, ~~~~ ~~~~~~~~~~~, le Léon X de ~~~~~~~~ ~~~ Montelupo, une sépulture ~~~ ~~~~~ ~~~ ~~~~~~~~, ~~~ ~~~~~~ ~~~~~~~~~ ~~ ~~~~~~~~~~. ~~’~~~~~~~ ~~~~~~~~ ~~~ joli Saint Sébastien de ~~~~~~~~ ~~~~~~~ ~~~ ~~~~~~ ~~~ ~~~~~~~~ ~~~~~~~~. ~~~ ~~~~~~ ~~~ ~~~~~~~~~ ~~~~~~~~~ ~~~~ peut-être du Bernin ; ~~~ ~~~~~~~~~ ~~ ~~~ ~~~~~~~~~~ ~~~~~~ ~~~~~~ ~~’~~~~ ~~~~~ ~~~~~~ ~~~~~~ : ~~~~~~~ ~~~ ~~~~~~~ ~~~ ~~~ ~~~~, ~~’~~~~ ~~~ ~~~~~ ~~~~~~ ~~~~~~~~ ~~~ ~~~~~~~ ~~~~~. Deux putti, entre ses plis, ~~~~~~~~~~~~ ~~~ ~~~~~~~~~~ ~~ ~~’~~~~~~~~ ~~~ ~~~ religieuse.\n« Bernini, ~~~~ Hibbard, conjured ~~~ ~~ ~~~~~~~~~~ ~~~~~~~~~ and petrified ~~~~ ~~~~~~~~~~~. » (Op. cit., ~~. 110.)\nPour ~~~ ~~~~~~~~~ ~~~~~~-~~~~~~~~~~ ~~~~~~~~ ~~~~ ~~~~~~~~~~ en 1725, sur ~~’~~~~~~ ~~~ ~~~~~~~~~~~ ~~~~~~~ ~~~~~ (~~~~~~~), ~~~~~~~ ~~~~~~~ ~~ ~~~~~~~~ ~~~~ ~~~~~ ~~~~~~~~~~~~~~~~ ~~~~~~~ ~~~ ~~~ ~~~~~~~~. ~~~ ~~~ ~~~~ ~~~~~~~~~ ~~~ ~~~~~~~~ ~~~~~~~~~, ~~~~ ~~~~~~~ ~~~ gâtent un peu, ~~~~ ~~~~~~ ~~~~~ ~~~’~~~ ~~~~~~~ ~~~~~~~~ ~~~ ~~~~~~~~~~~ ~~~~~~ ~~~~~ ~~~ ~~~~~~~~~, ~~~~~ ~~~~ ~~~~~ ~~~ ~~~ ~~~~~~~~~~~~~ ~~ ~~~ ~~~~~~~~~ ~~~~~~ ~~~~~~ ~~~~~~~, ~~~ ~~’~~~~~~ ~~~~~ son Baptiste. Laissons dans ~~~ ~~~~~ ~~~ ~~’~~~~~~ ~~’~~~~~~~ ~~’~~~~ ~~~~~~~~ ~~~~~~~ ~~~~~~~~ ~~~ ~~~~~~~ ~~~~~~~~~~ ~~~ ~~~~~~~. ~~~ XIXe ~~~~~~~, ~~~ ~~~~~~~~, ~~’~~ ~~~~ ~~~~ ~~~~~~~ ~~~~~ ~~~~~~ ~~~~~~~ ~~~~~~~, malgré tous les ~~~~~~~~ ~~~~~ ~~~ ~~ ~~~~ ~~~~ ~~~ ~~~~~~ ~~~~ ~~~~~~~~~ ~~~ ~~~~ pilastres.\nLe ~~~~~~~~ ~~~~ ~~’~~~~~~~~~~~~~ ~~~~~~~~~~~~~~ ~~~ ~~~~ ~~~~~~~~~~ ~~~~ ~~~ ~~~~~~~~~ ~~ ~~~~~~~ ~~~ ~~~~~~~~ ordre. J’ai pu ~~~~~ ~~~ ~~~~ ~~~~~~, ~~~ matin, L’Institution ~~~ l’Eucharistie, ~~~ ~~~~~~~~, ~~~~ ~~~~~~~ ~~~~~ ~~~ ~~~~~ ~~~~~ ~~~~~~~~, ~~~~~~ ~~’~~~~~~~~~~, ~~~ ~~~~~~~~~~~ ~~~~~~~~~ ~~~ ~~’~~~~~~ ~~~~~ ~~~~ ~~~~~~~~~. Il est construit ~~~ ~~~~~~ ~~~~~~, ~~~~~ ~~~ ~~~~~~~~, ~~~~ ~~~ ~~~~~~ ~~~~~~~~~~~ ~~ ~~~~ comme citée, ~~~~~~ ~~~~~~~~ ~~~~~ ~~~ ~~~~~~~~, ~~~ ~~~~ ~~~~~ ~~~~~~~~ ~~~ ~~~~~~~~ ~~~~~, ~~~~~~~ ~~~~ d’inducteurs du regard, ~~~~~ ~~~~~~~ ~~~ ~~~~~~~~~~~. L’abyme se ~~~~~~~~~ ~~~~~~~~~ ~~~ ~~~~~~~ ~~~~~~’~~ ~~~ ~~~~~~ ~~~~~~~ ~~ ~~~ ~~~~~~~~~~, ~~~~~ ~~~ ~~~~~~~, ~~~~~~~~ ~~~ ~~~~~~, ~~~~~~~~ ~~~ ~~’~~~~~~~, ~~’~~~~ ~~~~~~~ qu’une étape vers ~~’~~~~~~~ ~~~~~~~~~~~~, ~~~~ ~~~~~~ ~~~~~~~, ~~~ ~~~~ ~~~~~~ ~~’~~~~~~~ ~~~~ ~~~~~~~~~~ ~~~~~~~~~, ~~~~ ~~~~~ ~~~~~~~ ~~~ ~~~~~~~~. ~~~~~~~ ~~~~~~~ ~~~ ~~~~~ ~~~ ~~~ ~~~~~~ ~~~~~~~~~ ~~~~~~~~~~~~ ~~ l’ombre ce chef-d’œuvre ! En ~~~~~~~~~ ~~~ ~~’~~~ ~~~~ ~~~ ~~~~~~~~ ~~~~~~~~~ de L’Annonciation ~~’~~~~~~~~~~~ ~~~~~~~, ~~~~~ ~~’~~~ ~~~~~~~~~ ~~~~ ~~~~~~~~~~~~~ ~~~ ~~~~~~ ~~~~~~~~. ~~~~~~ dans L’Annonciation de ~~~~~~, ~~~ ~~~~~~~ ~~~~ ~~~~~~~ ~~’~~~~~ ~~~~~ en même temps ~~~ ~~~~~ ~~~~~~ ~~~~ ~~~~~~~~~~~~~~, ~~~~~~ ~~~~~ ~~~ ~~~~~~ ~~~~~~~ ~~~~~~~ ~~~~~~~~ ~~~~ ~~~ ~~~~~~~~~ ~~~~~~~~~~~. ~~~~~ ~~~ ~~~~~~ ~~~~ ~~~~~~~~~~ ~~~ ~~~~~-~~~~ ~~~~ ~~ ~~~ ~~~~~ échelle que les ~~~~~ ~~~~~~~~~ ~~~~~~ ~~~ ~~~~~~ scène.\nOn ~~ ~~~~~~~~~~ ~~~~~~~~~~ ~~~ ~~~~~~~~ ~~~ ~~~~~~~~ ~~’~~~~~~~~~~~, ~~~~ ~~~~~~ jolie Vierge ~~ l’Enfant, ~~ Saint-Nicolas in Carcere. ~~~~~ ~~ ~~~~~ ~~~~~~~~ ~~~~ grande Trinité du Guerchin, ~~~~~~ ~~~’~~~ ~~~ ~~ ~~~~~~~~ ~~~~~ ~~’~~~~, ~~~~~ ~~~~~~~ ~~~ ~~~~~~~~~~~~ ~~~~~ ~~~~ ~~~~~ ~~ ~~~~~ ~~~~~ ~~~~~~~, ~~~~ ~~~ près. L’Ascension de ~~~~~~~~ ~~~~~~ (~~~~~), ~~~~~ ~~~ ~~~~~~~~~ gauche, est moins ~~~~~ ~~~~~ ~~~~~ ~~~~ ~~~~~~~~~ ~~~~~~~, ~~~ ~~~~~ ~~~~~ ~~~~~ ~~~~~~~~~~. ~~~ ~~~~~ ~~~~~~~~~~, ~~~ ~~~~~ ~~~ ~~~~~~~ ~~~~~~~~, ~~~~ ~~’~~~~ ~~~~ ~~~~~~ ~~~~~~~~~~~. ~~~~~ ~~~~~~~~~~ ~~~~~ par son assez ~~~~~~~~ ~~~~~ ~~~ ~~~~~, ~~~ ~~~~ ~~~~~~~~~~~~ ~~~ ~~~~~~~~~~ ~~~~ ~~~ ~~~~~ ~~~~~~~~ ~~~~~~, ~~~ ~~~~ ~~~~~ ~~~~~~~~ ~~~~~ ~~~~~~~~~~, ~~~~ ~~~~ ~~~ ~~~~~~~~ ~~~ ~~~~ exécution.\nAprès la visite de ~~~~ ~~~~~~~~~, ~~~~~ ~~~~~~~~~, ~~~ ~~~~~ ~~~~~ à San Nicola pour ~~~ ~~~~~~~~ ~~~ ~~~~~~ ~~’~~~~ ~~~~~~ ~~~~~~~~, ~~~~~~~ ~~~~~~. ~~~~ ~~~ ~~~~~~~~~~~ ~~~~ ~~’~~~~~~~~~~~~, ~~~~~~ ~~~ ~~~~~~~~~~ ~~~~~~~~~~. Mais le récital, ~~~~~~ ~~~’~~~ ~~’~~ ~~~~~~~ ~~~ ~~~~~ ~~’~~~~~~~, ~~’~~~~~~ ~~~~ ~~~ ~~~~~~~~~ ~~~~~~~~. ~~~ ~~~~~~~~~~ ~~~~~~ ~~~~~, ~~~~~~~~~~ ~~~~~ ~~~ ~~~~~~~ ~~~. ~~~~ ~~~ ~~~~~~~~~~, ~~~~ ~~~~~ ~~~~~, si je ne ~~~ ~~~~~~~, ~~~ ~~~~~~~-~~~~~~~~~ ~~~ ~~~~~~~~~ ; ~~~ ~~’~~~~~~~~~~~ ~~~~~~~ ~~~ ~~~~~~ ~~~ ~~’~~~~~~~~, ~~~~~~ ~~~ ~~~~~~~~ ~~~~ ~~~~~~~ ~~~~~~~~~~ d’aujourd’hui.\nJ’ai ~~~~~~~~~ ~~~~ ~~~~~ ~~~~, ~~~~~ de Santa Maria in Campitelli. ~~~ ~~ ~~~~~ ~~~~~~ ~~~~~~~~ ~~~ ~~~~~~~~, ~~’~~~ ~~~ ~~~ série Naissance ~~~ Vénus, ~~’~~~~~~ des Daelian Odes. ~~~ ~~’~~ ~~~~~~~ ~~~ ~~~~~~~~~~~ ~~~~~~~~ ~~~~~, ~~ ~~~~~ ~~~ ~~’~~~~~~~. Nous avons trop ~~~ de dolcetto d’Alba, ~~~ ~~~ ~~~ ~~~~~ ~~~~~~~~~~~~~ ~~~~~~ ~~~~~ ~~~~ ~~~~~~~~ ~~~ ~~~~~~~ ~~~~ ~~~~~~~~ ~~ ~~~~~~~~~~, ~~~~ ~~~ ~~’~~~~~~ ~~~~ ~~~~ ~~~~~~~ ~~~ ~~~~~~~~~ ~~~~~~~ mon hôte, qui ~~~~~~ ~~~~~~ ~~~~~~~~~~~, ~~~ ~~~~~~ ~~~~~. ~~~~~~ ~~~~~ ~~~~ ~~~~~~~ ~~~ ~~’~~~~, ~~~ ~~~~~~ ~~~~~~~~~~ ~~~~~~~~~ ~~~~~ ~~~~~. ~~~ ~~~~ ~~~~ ~~~~ ~~~~~~~~~ ~~’~~~~ ~~~~~~~ ~~~ ~~~~~~~~~~~ son génie. J’étais ~~~~~ ~~~~ ~~~~ ~~~~~~~~ ~~~~~ ~~~~~~~~ ~~ ~~~~~~ ~~’~~~ ~~~~~~~, ~~~~~~~~~~ ~~ ~~~~ ~~~~~~~~~~ ~~~~~~~~~~~, ~~~ ~~’~~~ ~~~~~~~~~ ~~~~~~~~~ ~~ ~~~~~, ~~~~ ~~~~~~~~~~ ~~~~~~ ~~~~~ ~~~~~~~~~ ~~~~, plus original certainement, ~~~~~ ~~~’~~~ ~~~ ~~~ ~~~~~~~ ~~~~~~~ ~~~~~ ~~~~ ~~~ ~~~~~~~ de San Carlino était “~~~~~~”. ~~~ ~~~ ~~~~~ ~~~~~~~~~~ ~~~~~~~ ~~~~~~ ~~ ~~~~ ~~~~~~~~, ~~~~~ la neatness, anche topographique, ~~~ ~~~~~ la symétrie de ~~’~~~~~~~~~, ~~~~~~ ~~~ ~~~~~~-~~~~~~-~~~-~~~~~~~~~, ~~~’~~~ ~~~~~ ~~~ ~~~~~~~ ~~~~~ ~~~~~~ ~~~ ~~~~~ ~~~ ~~~~~ ~~~~~ ~~~~~~~~~~~~ ~~~~ ~~~~~~~ ~~~~~~~~~~ ~~~~~~~~~ ~~~~~~~~~~~~, ~~~~~~ ~~~~~~~ ~~~~~~~~~~~, ~~~~~ ~~~ ~~~~~~~~~ pas le même ~~~~~~~~.


Eil loden — XXIV. - Wikimammenn\nEil loden — XXIV.\nMoulerez Sant-Gwillerm, 1910 (p. 144-149)\n◄ Tredreziz ouz hon zôl. — Dek mil pôtr en Albert-Hall An O. Bourne a ro da c’hout e tifenn ar gouarnament dougen ar Zakramant er prozision : an dud o virvi Ar gatedral hag ar ruio kempennet gant bleuio Frans. — An oferen bred gant prezegen ar c’hardinal Gibbons, arc’heskob Baltimor ha gant kan Palestrinel ►\n§ XXIV. — AN O. BOURNE A RO DA C’HÔUT E TIFENN AR GOUARNAMANT DOUGEN AR ZAKRAMANT ER PROZISION : KALONO AN DUD O VIRVI.\nGoude m’eo kanet kantik ar Speren-Glan, ec’h aze an oll, ha gir ebet ken, dre ma zo c’hoant da glevet pis komzo an Otro ’n arc’hesbob Bourne. Meur a hini a oar ’benn breman petra eman o vont da laret, hag a zaill o c’halon en o c’hreiz : kazi vel arne a zo en êr ha chans bras a vo mar ne deu ket eun tôl kurun.\nFe, dont a ra buhan, ha setu aman ar c’homzo a lak anean da strakal.\n« Bean am eus, eme an Archeskob da gemen d’ac’h eun dra hag a dle ho klac’hari hag ho soupren. Dirio am eus bet reseved digant ar C’hentan Ministr, eus e beurz e-unan hag evidon ma-unan, eul lizer hag a lare d’in e oa arabad ober ar zul prozision ar Zakramant ».\nKentan Ministr, Port Errol, Aberdeenshire (lenn dinchair). Lennet ho kemen. En zell lemel al lid a gavet enep lezen. gant rofed ôtre d’in d’embann e ran ze diwar ho koulen. C’hwi dle anzav am laket war glaou ru tan.\nVit ar beure, eme an Arc’heskob, am eus resevet ar respont-man.\nResevet ho telegram dec’h d’an noz re divezat evit respont.\nPenegwir fell d’ho kras ober diouz hon mennoz, am eus eta laret d’ac’h a beurz Gouarnamant E Vajeste, e vefe gwelloc’h evit an urz vat ha dereatoc’h dilezel al lid a zo meneg anean, dre ma lerer ec’h a enep d’al lezen. (Mez, mez !) Glac’haret on dre ma n’ê ket hep eun nec’hamant bras e renket hen dilezel.\n’N eur glevet lenn respont ar C’hentan, e sav er c’halono hag en em diskoe e pep sort doare eur vuanegez eus an têran. Neuze e lavar E C’hras (an hano-ze a roer aman, dre respet, d’an eskibien) : « D’am zro, emean, am eus kaset ar respont-man :\n« Digemeret ho telegram. Pez a lidus a dlee bean er prozision a vo lemet dioutan, dre respet evit ho mennoz a Vinistr Kentan.\nKardinaled hag eskibien gerzo gant o gwiskamant a enor, bep hini diouz e renk. En gortoz ma rei Gouarnamant diouz ma vo diriskl ha dereat ar c’herzed evit hon hosted meurbet enoret. Ret d’in, emichans, displegan sklêr dirak an oll perak eo chanjet an treo. »\n(Teulomp ple, ’n eur dremen, d’an abeg a ra d’an Otro Bourne souzan : n’ê ket mennoz an Otro Asquith, eur mennoz a guzuilh, mes mennoz ar C’hentan Ministr, eur mennoz a c’hourc’hemen. Setu teulet ar bec’h gantan war ar gouarnamant hag an trec’h gantan war ar poent-man. Bean an nevo ive otre d’en em dizamman dirak an oll, hag oc’h ober ze eman breman en Albert-Hall).\nEun dever ’ta, eme an arc’heskob, eo evidon pidi O Eminans hag O Otroniaj (ar gardinaled hag an eskibien) da vont arc’hoaz d’abarde d’ar gatedral, n’ê ket dre an hent eün, mes dre an hent a zo merket evit ar prozision, gante o soudanen, o sourpilis, o mantellig ha ’pez o deus ahendall da dougen pep hini herve e renk. Ar prozision gant e oll lido a vo grêt diabarz an iliz (Mez ! Mez !), ha bennoz ar Zakramant a vo roet d’an dud n’o devo ket gellet mont ebarz, diwar ar gwaridello diavêz. Ar greden am eus e vo grêt plijadur evelse d’ar miliero a dud o deus c’hoant da gaout o lod eus ar c’hendalc’h, hag e vo lemet gant an oll, betek gant ar bisminkerien ar muian troidellus, pep digare da damall d’imp eun dra bennak ha na vefe ket herve al lezen (Strakadeg). Pidi a ran ive hon fopl da zigemer ar reizadur-man gant al lealded hag an doujans ac’h ê dleet d’imp kât evit an oll dud a zo en eur garg bennak, pe int tud a Iliz pe nan int ket. « Chilaouomp ! chilaouomp ! » hag eur vouez : « D’an traou Asquith ! » O fidi a ran ive da ziwall da goll o foell ha d’ober eun dra bennak ha ne vefe ket dereat. (Strakadeg). Evel eur Zôz leal, ha c’hoaz muioc’h evel eur C’hatolik a glask e pep tra senti ouz e fe, e kavan ec’h ê dleet d’in en em dremen ouz an dud a zo karget da ren hon bro hag hon c’hêr, pa o deus, dirak an oll, diskleriet d’in o mennoz (Strakadeg). Mes evit plegan da c’hourc’hemenno ha da c’hourdrouzo an Allians Protestant, pe eun all a sort ganti, ze n’on ket dare d’ober. (Strakadeg).\nFians am eus, breman pan ouzoc’h penôs eman kont, e kavfet mat ar pez am eus grêt (Stakadeg). Evit bean just, e larin c’hoaz e zo bet roet assurans d’in gant ar Polis ne c’hoarveo dizurz na droug ebet epad hon c’herzadeg (Strakadeg). Hag ahendall, n’hallen ket ankouât se, n’am eus nemet d’en em veuli eus penno bras ar Polis : kavet am eus enne dalc’hmat respet ha c’hoant d’ober plijadur. C’hoaz eun dra : hini bet eus an dud a zo o chom er ruio a dle ar prozision tremen dre-z-e, nan eus, e doare ebet, savet e vouez eneb da ze.\nHa breman, ma daou c’hir divezan. C’hoant am eus e rofe hon fopl testenio a enor hag a garante d’an hini a dalc’h aman lec’h an Tad santel ar Pab, ha d’an Otrone ’n Eskibien o deus teurveet dont davedomp. C’hoant am eus dreist-oll e lakfe kement hini a zo aman tommder awalc’h en e galon ha bue awalc’h en e gan, evit ma teuio, n’ê ket hepken ar gatedral, mes ive karter Westminster a-bez, da vean eur gwir dempl, gwestlet d’ar Zakramant binniget (Strakadeg ha huch).\nSetu achu an diskleriadur an nevoa an Otro Bourne d’ober d’an dud a oa bodet en Albert-Hall. N’eus ket ezom da laret e skoas don er c’halono. Koulskoude, pa welas sklêr an oll e oa chomet sonn e benn dirak ar C’hentan Ministr hag an nevoa laket ar bec’h da gouean warnan, e chomjont habask ha sioul hag e c’hallas an Otro ’r c’hardinal Mercier, arc’heskob Malines, goulen digante hag-en e kavent mat ar mennoz-man : « An naontekvet kendalc’h Eukaristek savet etre katoliked ar bed oll, a c’houl digant kement hini a gemer lod ennan, ma labouro gant e oll nerz evit kriski an devosion e kenver ar zakramant adorabl eus an Oter, herve spered ha kelennadurez an Iliz katolik. »\nEmichans an oll a lavar ya, ha neuze ar C’hardinal a bed anê da dostaat alies ouz an dôl-zakr, d’en em garout an eil egile, da garout o breudeur dianket, ha da bidi, pep hini eus e wellan, ar Pastor mat evit ma sacho ’nê davetan, da laret ê evit ne vo nemet eur bagad hag eur pastor. (Strakadeg).\nAn Otro ’n Archeskob Glasgow a gomzas goude eus an dud a labour, a oa kement anê an nozvez-se en Albert-Hall. « Bras eo o galloud hirie, emean ha war vrasaat ec’h a : mes ne fell ket d’ê ankouaat o deus ive deverio. En eur gir, bezent kristenien vat hag e chomfont war an hent eün. E skol Jezus e tiskfont pis petra o deus d’ober. Ha gallout a reont hen pleustri ha bean kenteliet gantan, n’ê ket hepken ’n eur lenn ar Skritur Zakr, mes ive, mes dreist-oll, ’n eur digemer anean en o c’halon dre ar gomunion : digant Jezus Eukaristek o devo, n’ê ket hepken ar sklerijen, mes an nerz o deus ezom evit ober o dever. » (Strakadeg).\nArru ê unek heur : dre gantik ar Pab ec’h achuer ar vodaden ha pep hini war e du.\nAdtapet diwar « https://br.wikisource.org/w/index.php?title=Eil_loden_—_XXIV.&oldid=109255 »\nKemm diwezhañ d'an 25 Her 2017 da 11:25\nKemmoù diwezhañ degaset d'ar bajenn-mañ d'an 25 Her 2017, da 11:25.


Antal Reguly - Wikipedia\nPoltred Antal Reguly.\nAnton Reguly (Reguly Antal en hungareg) (1819(1858) a oa ur yezhour hungariat hag en deus studiet ar yezhoù ouralek.\nGoude studiañ war ar reizh, e sko war-du Hamburg hag eno e kemer ar vag hag a gas anezhañ da Stockholm. Hag amañ e kej gant ar gouizieg finnat Arwidson hag a laka anat dirazañ kenglotadur ingal ar magiareg hag ar finneg. War an taol e tiviz Reguly en em ouestliñ a-grenn da studi ar gudenn-se. Mont a ra da Helsingfors, e-lec'h ma ra anaoudegezh gant ar yezhoniour Kastren. Anat eo buan da g-Kastren ne oar ar paotr yaouank na svedeg na finneg, ha ne oar koulz lavaret netra diwar-benn kudenn ar yezhoniezh. Mont a ra eta da labourat d' ur verouri en hanternoz e-lec'h ma c'hell deskiñ finneg. Ha neuze, en hañvezh 1840, da vro al Laponed, e-lec'h ma verz emañ Finned ar Sav-heol, ar Vogouled hag an Ostiaked o chom en tu-hont d' an Oural, kalz tostoc'h d' ar Vagiared eget ar Finned. Deut en-dro davet Kastren, hemañ n'hell bezañ nemet boemet ouzh tan ha dalc'husted ar c'hrennard, hag a semer raktal penn e hent, diaesaet ma 'z eo dre an diouer a voneiz, da Voskov, da c'hortoz eno keleier eus un dezrevell kaset gantañ d' e Vro da Akademi ar Skiantoù.\nDegemeret mat eo gant ar Rusianed. Stagañ a ra gant studi ar ruseg ha deskiñ ar rannyezhoù kar d' an hungareg komzet e impalaeriezh an tsar. A-zevri-kaer e pleustr war ar yezhoniezh, ar yezhouriezh hag an dudoniezh.\nUr gwall daol eo evitañ, eñ hag a gave dezhañ e heuilhe e genvroiz e labourioù, klevout e vez nac'het outañ gant e Vro ar yalc'had a ra kement a ziouer. Kouezhañ a ra klañv gant ar gerseenn. Pa deu dezhañ e yec'hed en-dro e tle asantiñ, rannet e galon, mont da studiañ da Siberia gant Kastren a-berzh Akademi Rusia. Skoazell a zeu dezhañ koulskoude eus Hungaria e 1842 hag e-kreiz-bev ar goañv e trouc'h kuit davet traonienn ar stêr Sosva e bro ar Vogouled, e-lec'h ma c'hell kerkent kadarnaat e venozioù a-zivout kerentiezh ar Vogouled hag ar Vagiared. Ac'hano ez a da d-Tobolsk hag ec'h en em gav adarre gant Kastren. Gweladenniñ Ostiaked Konda a ra, gantañ ar Bogoul Pachtjar, hag a gas anezhañ, o vont da benn traonienn ar Pelym, davet meuriadoù kentañ ha na anavezont nemet ar pesketa hag an hemolc'h.\nBloaz goude e tegouezh e Obdorsk, kêr bennañ Ostiaked an Nord, war an Ob. Dibaouez e klask tizhout e bal : saveteiñ ar muiañ ma c'hello eus teñzor barzhel ar Werin, ar c'hanoù-se leun a briñsed, a gadourien-veur, a zoueed, a emgannoù. « Nag ur souezh, » a lavar, « gwelout ur bobl eeun a besketaerien hag a hemolc'herien entanet gant brud an armoù ! »\nHegaset gant gwarizi un nebeud gouizieien rusat e tle neuze, e miz Meurzh 1845 e-kreiz ur goañvezh kalet, trouc'hañ e ergerzhadenn ha mont betek Kazan, e-lec'h ma chom, da ziskuizhañ en ur studiañ tcheremiseg ha tchouvacheg gant un abad eus kloastr Rajfa. Eno eo e tegouezh gantañ keloù eus Akademi Hungaria, hag a ginnig dezhañ ur gefridi nevez. Asantiñ a ra ha daoust d' e yec'hed mont da ober labourioù da Vro ar v-Mordved.\nDont a ra en-dro da Gazan avat skuizh-divi ha klañv.\nE 1846 e teu da St-Petersburg gant pinvidigezhioù gouiziegezhel a bep seurt, hag a fell dezhañ kas gantañ d' e Vro. Met Kevredad Douaroniezhel Rusia a c'houlenn digantañ skoazellañ anezho da sevel kartenn Oural an hanternoz, neuze « terra incognita ».\nN' eo nemet e diskar-amzer 1847 ma c'hell distreiñ da Hungaria. Klañv evel ma 'z eo n' eo ket gouest da gemer perzh e brezel an dieubidigezh, bloaz goude. Pezh ne vir ket ouzh an Aostrianed da heskinañ anezhañ. Degemeret pelloc'h en Akademi e ra e venoz, da lakaat e genvroiz da anaout o breudeur er Sav-heol, en em ouestliñ da embannidigezh e notennoù a-zivout ar yezhoù finn-ougriek, ha sevel ur geriadur hag ur yezhadur.\nAes eo d' e-gevezour-deut Kastren, bremañ e Kelsingforz, tennañ digantañ an dour diwar e brad ; seul aesoc'h ma verz Reguly e-unan an niver a fazioù a zo en em silet en e zielloù e-doug e gleñvedoù.\nAliet gant ur c'heneil ec'h en em laka da genlabourat gant e genvroad Hunfalvy, ur yezhoniour dreist, betek 1858.\nMervel a ra trumm er bloavezh-se goude bezañ peuraozet savadur ar genyezhoniezh hungarat.\nAdtapet diwar « https://br.wikipedia.org/w/index.php?title=Antal_Reguly&oldid=1984530 »\nKemmoù diwezhañ degaset d'ar bajenn-mañ d'an 3 Ebr 2022, da 16:56.